Άρθρα > Κύστη Ήπατος\nΣυντάχθηκε από Ανδρέας Μπακογιάννης, Πέμπτη, 4 Απριλίου 2019 1:07 πμ κύστεις\nΜε τον όρο κύστεις ή κυστικές βλάβες ήπατος περιγράφουμε μια ευρεία γκάμα νόσων του ήπατος οι οποίες μορφολογικά έχουν χαρακτήρα κύστεως.\nΣτον πίνακα παρατίθενται οι νόσοι που παρουσιάζονται ως κύστεις:\nΟι πιο πολλές κυστικές βλάβες στο ήπαρ είναι καλοήθεις, αλλά δεν πρέπει να παραβλέπουμε το γεγονός ότι και ορισμένες κακοήθεις νόσοι έχουν κυστικό χαρακτήρα, όπως φαίνεται στον πίνακα.\nΑνάλογα με την περίπτωση είναι δυνατό να υπάρχουν ή\nόχι συμπτώματα τα οποία να οφείλονται στην κύστη. Αυτό θα αναλυθεί πιο κάτω όπου θα περιγραφούν συνοπτικά οι νόσοι που αναγράφονται στον πίνακα.\nΓενικά αυτά που πρέπει να διευκρινιστούν σε κάποιον άρρωστο με κυστική βλάβη στο ήπαρ είναι τα εξής:\nΝα τεθεί σίγουρη διάγνωση για την κυστική βλάβη - δηλαδή τί ακριβώς είναι η βλάβη που έχει ο ασθενής\nΝα διευκρινισθεί εάν τα συμπτώματα του ασθενούς οφείλονται στην κυστική βλάβη\nΝα καθοριστεί εάν και πότε χρειάζεται να εφαρμοστεί κάποια θεραπεία\nΝα επιλέξουμε την κατάλληλη θεραπεία\nΗ πλειονότητα των κυστικών ηπατικών βλαβών είναι χω\nρίς συμπτώματα και έχουν ανευρεθεί τυχαία σε κάποια εξέταση. Οι πιο συνηθισμένες περιπτώσεις είναι\nΜια κυστική βλάβη ανευρίσκεται τυχαία για άσχετο λόγο σε κάποιον ασυμπτωματικό ασθενή\nΜια κυστική βλάβη ανευρίσκεται σε ασθενή με ιστορικό κάποιας κακοήθειας\nΜια κυστική βλάβη ανευρίσκεται κατά την διερεύνηση για κάποια ενόχληση από το ανώτερο πεπτικό\nΣτην περίπτωση ασθενούς με ιστορικό κακοήθειας θα πρέπει να διευκρινισθεί εάν η κυστική βλάβη έχει κάποια σχέση με την κακοήθεια.\nΤα πιο συχνά πιθανά συμπτώματα από μια κυστική βλάβη μπορούν να είναι: κοιλιακός πόνος, διάταση κοιλίας, έμετος, δυσπεπτικά ενοχλήματα, πυρετός, εφιδρώσεις, πόνος στον ώμο.\nΗ διάγνωση τίθεται με την βοήθεια του υπερηχογ\nραφήματος και της αξονικής τομογραφίας με σκιαγραφικό, όπου θα τεθεί η ακριβής διάγνωση και θα καθοριστεί η φύση της κυστικής βλάβης. Σε ορισμένες περιπτώσεις είναι πιθανό να χρειαστεί και μαγνητική τομογραφία εάν υπάρχει διαγνωστικό δίλημμα.\nΑνάλυση του υγρού της κύστης ίσως είναι απαραίτητο σε ορισμένες περιπτώσεις, καθώς μπορεί να βοηθήσει στην διάγνωση, όταν υπάρχει αμφιβολία.\nΕίναι οι πιο συχνές κυστικές αλλοιώσεις στο ήπαρ. Είναι απόλυτα καλοήθεις και μπορούν να υπάρχουν σε οποιοδήποτε σημείο του ήπατος. Στις μισές περίπου περιπτώσεις υπάρχει μόνο μια κύστη, ενώ στις υπόλοιπες υπάρχουν δυο ή και περισσότερες.\nΣτις περισσότερες περιπτώσεις (>90%) οι κύστεις δεν προκαλούν κάποιο σύμπτωμα και ανευρίσκονται σε τυχαία εξέταση ή κατά την διάρκεια κάποιας επέμβασης.\nΗ διάγνωση τίθεται όπως είπαμε και πιο πάνω με υπερηχογράφημα ή/και αξονική τομογραφία.\nΣτις περισσότερες περιπτώσεις δεν χρειάζεται κάποια\nΟι ενδείξεις για θεραπεία είναι:\nΗ ύπαρξη συμπτωμάτων από την κύστη, όπως πόνος, αίσθηση διάτασης\nΑιμορραγία εντός της κύστης\nΗ πιο αποτελεσματική θεραπεία είναι η χειρουργική και γίνεται συνήθως λαπαροσκοπικά, ανάλογα πάντοτε με την ιδιαιτερότητα της κάθε περίπτωσης. Υπάρχουν διάφορες επεμβάσεις που γίνονται ανάλογα με την κάθε περίπτωση. Συνήθως αφαιρείται η κύστη με το μεγαλύτερο μέρος του τοιχώματος της ενώ ένα μικρό τμήμα τοιχώματος παραμένει στη θέση του και καταστρέφεται από τον χειρουργό. Σε ειδικές περιπτώσεις είναι πιθανό να απαιτηθεί μέχρι και ηπατεκτομή.\nΘεραπείες με αναρρόφηση της κύστης και έγχυση σκληρυντικών ουσιών εντός αυτής δεν έχουν καλά αποτελέσματα και είναι πιθανό να δημιουργήσουν περισσότερες επιπλοκές.\nΟ εχινόκοκκος είναι ένα παράσιτο το οποίο μπορεί να προσβάλει και τον άνθρωπο. Περιληπτικά η διαδικασία μόλυνσης του ανθρώπου είναι η εξής: Τα αυγά του παρασίτου αποβάλλονται με τα κόπρανα του μολυσμένου σκύλου και μολύνουν χόρτα και φρούτα. Τα αυγά καταναλώνονται από ζώα-γιδοπρόβατα και τον άνθρωπο είτε μέσω άπλυτων χορταρικών είτε με στενή επαφή με μολυσμένους σκύλους. Αφού καταναλωθούν τα αυγά εισέρχονται σε διάφορα όργανα του ανθρώπου, συνήθως όμως στο συκώτι και τους πνεύμονες. Με τον ίδιο τρόπο που μολύνεται ο άνθρωπος μολύνονται και τα γιδοπρόβατα που κατανάλωσαν τα αυγά. Όταν τα γιδοπρόβατα αυτά πεθάνουν ή σφαγιασθούν και τα εντόσθιά τους άβραστα τα καταναλώσουν σκύλοι τότε μολύνονται οι σκύλοι και η αλυσίδα συνεχίζεται.\nΗ νόσος εμφανίζεται με την δημιουργία των εχινόκοκκων κύστεων που περιέχουν παράσιτα, στα προσβεβλημένα όργανα, συνήθως συκώτι ή πνεύμονες. Εξ αιτίας του γεγονότος ότι οι κύστεις αυξάνονται αργά σε μέγεθος τα συμπτώματα αργούν να εμφανισθούν και μπορεί να είναι κοιλιακός πόνος, ψηλαφητή μάζα, ναυτία, ίκτερος, χολαγγείτιδα και άλλα πιο ειδικά συμπτώματα. Η ρήξη της κύστεως είναι δυνατό να προκαλέσει αναφυλακτικό σοκ.\nΤο ψάξιμο για εχινόκοκκο κύστη συνήθως θα γίνει στη βάση της κλινικής υπόνοιας και των επιδημιολογικών στοιχείων, καθώς συνήθως ο ασθενής δεν έχει κάποιο ιδιαίτερο σύμπτωμα.\nΗ εξέταση αίματος με ειδική τεχνική (ELISA) έχει 95% ευαισθησία και περίπου 90% ειδικότητα και θα μας δείξει εάν ο ασθενής πάσχει από εχινόκοκκο κύστη.\nΤο σημείο στο οποίο βρίσκεται η εχινόκοκκος κύστη καθώς και επιβεβαίωση της διάγνωσης θα μας τα δείξουν το υπερηχογράφημα, η αξονική τομογραφία και σε ορισμένες περιπτώσεις η μαγνητική τομο\nΗ θεραπεία θα πρέπει να αρχίσει αμέσως μόλις τεθεί η διάγνωση. Στις θεραπευτικές μεθόδους έχουμε φαρμακευτική θεραπεία, διαδερμική θεραπεία και χειρουργική θεραπεία οι οποίες είναι δυνατό να συνδυαστούν μεταξύ τους στον ίδιο άρρωστο. Το είδος της θεραπείας καθώς και η χρονική στιγμή που θα εφαρμοσθεί θα καθοριστούν από τα χαρακτηριστικά της εχινόκοκκου κύστης σε κάθε άρρωστο ξεχωριστά.\nΗ φαρμακευτική θεραπεία μόνη της, συνήθως με albendazole (praziquatel), έχει 30% ποσοστό επιτυχίας. Συνεπώς θα πρέπει να εφαρμόζεται σε συνδυασμό με διαδερμική ή χειρουργική θεραπεία.\nΗ διαδερμική θεραπεία (P.A.I.R.) συνίσταται στην παροχέτευση διαδερμικά υπό αξονικό τομογράφο της κύστης, έγχυση εντός αυτής παρασιτοκτόνου φαρμάκου και ξανά αναρρόφηση. Η επιλογή αυτής της μεθόδου θα γίνει ανάλογα με την περίπτωση και τις ειδικές συνθήκες κάθε ασθενούς.\nΗ χειρουργική θεραπεία συνίσταται σε αφαίρεση της κύστης με ολόκληρο το τοίχωμα της ή μέρος αυτής ή ακόμη και ηπ\nατεκτομή. Έχει το μεγαλύτερο ποσοστό επιτυχίας και η ακριβής επιλογής της μεθόδου και του χρόνου στον οποίο θα εφαρμοσθεί είναι κάτι που θα αποφασιστεί για κάθε περίπτωση ασθενούς ξεχωριστά.\nΜε τον όρο αυτό περιγράφουμε δυο σπάνιες οντότητες, το κυσταδένωμα και το κυσταδενοκαρκίνωμα ήπατος. Εμφανίζονται συνήθως σε γυναίκες.\nΠρόκειται για σπάνιες νόσους με το μεν κυσταδένωμα να είναι καλόηθες και πιο συχνό μεταξύ των δυο και το κυσταδενοκαρκίνωμα να είναι κακόηθες και πιο σπάνιο.\nΣε αντίθεση με τις απλές κύστεις εδώ οι ασθενείς έχουν συμπτώματα στις περισσότερες περιπτώσεις. Κοιλιακός πόν\nος, ναυτία διάταση κοιλίας ακόμη και αποφρακτικός ίκτερος είναι κάποια από τα πιθανά συμπτώματα.\nΤο υπερηχογράφημα και η αξονική τομογραφία είναι και πάλι οι εξετάσεις που θα βάλουν την διάγνωση. Σε ορισμένες περιπτώσεις ίσως απαιτηθεί και μαγνητική τομογραφία και ίσως και ανάλυση του υγρού της κύστης.\nΗ θεραπεία είναι χειρουργική και συνίσταται στην πλήρη εκτομή της κύστης είτε με εκπυρήνιση είτε με ηπατεκτομή, ανάλογα με την περίπτωση.\nΠΟΛΥΚΥΣΤΙΚΗ ΝΟΣΟΣ ΗΠΑΤΟΣ ΤΩΝ ΕΝΗΛΙΚΩΝ\nΕίναι κληρονομική και σχετίζεται με επικ\nρατές αυτοσωμικό γονίδιο. Έχει δυο τύπους. Ο ένας συνδυάζεται με πολυκυστικούς νεφρούς και ο άλλος όχι. Στην πολυκυστική νόσο ήπατος των ενηλίκων το ηπατικό παρέγχυμα καταλαμβάνεται από κύστεις σε ποσοστό μεγαλύτερο του 50% σε αντίθεση με την περίπτωση που κάποιος έχει πολλαπλές απλές κύστεις, όπου δεν συμβαίνει αυτό.\nΟι περισσότεροι ασθενείς είναι χωρίς συμπτώματα και δεν χρειάζονται θεραπεία. Πιθανά συμπτώματα που ίσως εμφανιστούν είναι κοιλιακός πόνος, διάταση κοιλίας, πυρετός, αιμορραγία εντός κάποιας κύστεως. Οι ασθενείς θα πρέπει να υποβληθούν σε έλεγχο για ανευρύσματα εγκεφάλου.\nΤίθεται με το υπερηχογράφημα και την αξονική τομογραφία.\nΑνακουφιστικές αν και όχι θεραπευτικές είναι προσεγγίσεις όπως εκτομή κάποιων κύστεων για μείωση του όγκου του ήπατος ή αναρρόφηση των κύστεων και σκληροθεραπεία. Σε ορισμένες περιπτώσεις ίσως απαιτηθεί μεταμόσχευση ήπατος.\nΚΥΣΤΙΚΕΣ ΚΑΚΟΗΘΕΙΣ ΒΛΑΒΕΣ\nΣε ορισμένες περιπτώσεις είναι δυνατό κακοήθεις βλάβες στο ήπαρ να εμφανίζονται με κυστική μορφή. Αυτό μπορεί να συμβεί σε ασθενείς με ιστορικό βλεννώδους καρκινώματος στο παχύ έντερο, νευροενδοκρινούς καρκινώματος, στρωματικού όγκου(GIST), καθώς και σε ορισμένες περιπτώσεις ηπατοκυτταρικού καρκινώματος.\nΗ διάγνωση θα τεθεί με υπερηχογράφημα, αξονική τομογραφία και ίσως και μαγνητική τομογραφία και η θεραπευτική προσέγγιση θα αποφασιστεί για κάθε ασθενή ξεχωριστά ανάλογα με την ιδιαιτερότητα της κάθε περίπτωσης.\nΚΥΣΤΕΙΣ ΤΡΑΥΜΑΤΙΚΗΣ ΑΙΤΙΟΛΟΓΙΑ\nΕμφανίζονται μετά από κάποιο τραυματισμό του ήπατος ή κάποιο χειρουργικό χειρισμό στο ήπαρ. Συνήθως είναι ασυμπτωματικές και δεν χρήζουν θεραπείας. Ανάλογα με την περίπτωση μπορεί να απαιτηθούν ειδικοί χειρισμοί.\nΕπίσης σπανίως είναι δυνατό να εμφανιστούν ψευδοκύστεις κατά την διάρκεια ενός επεισοδίου οξείας παγκρεατίτιδας. Δεν απαιτείται κάποια θεραπεία.


Ο Σόλων Τσούνης από το Α ως το Ω: “Όλοι έχουμε καλά κρυμμένα μυστικά” – Cosmopoliti.com – Χριστίνα Πολίτη\nΟ Σόλων Τσούνης από το Α ως το Ω: “Όλοι έχουμε καλά κρυμμένα μυστικά”\nΑποκλειστική συνέντευξη με τον Σόλωνα Τσούνη\nΞεχώρισε από την πρώτη του εμφάνιση, όχι μόνο γιατί είναι όμορφος και γοητευτικός με θεωρητική κορμοστασιά, αλλά κυρίως για το ταλέντο του. Ο λαμπερός Σόλων Τσούνης, δεν επαναπαύεται ποτέ και δεν τα αφήνει όλα να τα δημιουργήσει η ωραία εμφάνισή του, αλλά ψάχνεται, δουλεύει πολύ, αναζητεί και επιζητεί αδιάλειπτα διαφόρων ειδών συνεργασίες, όπως και ρόλους, δοκιμάζεται σε ρεπερτόριο, σε σίριαλ, σε ουσιώδη και ποιοτικά, μεταπηδά από την κωμωδία στο δράμα, με σκοπό να προοδεύει καθημερινά και να εξελίσσεται. Και καλά κάνει διότι έτσι αποκτά την πολυπόθητη πείρα, για να μπορέσει στο διηνεκές να ανταπεξέλθει σε ακόμη πιο δύσκολους και απαιτητικούς ρόλους. Μπράβο Σόλωνα Τσούνη! Τον ελεύθερο χρόνο του, τον αξιοποιεί επίσης δημιουργικά, ζωγραφίζοντας εκπληκτικά και μακάρι να εκθέσει τα έργα του κάποια στιγμή.\nΦέτος, τηλεοπτικά κέρδισε τις εντυπώσεις με την ερμηνεία του στη μίνι σειρά του Μανούσου Μανουσάκη «Ποίος ήτον ο φονεύς του αδελφού μου» και τώρα εμφανίζεται στο hit σίριαλ του ΑΝΤ1 ”’Αγριες μέλισσες” σε ρόλο έκπληξη. Θεατρικά συμπρωταγωνιστεί στο αριστουργηματικό έργο της μοναδικής και διαχρονικής Λίλιαν Χέλμαν ” Παιχνίδια στη σοφίτα΄΄ σε σκηνοθεσία Αλέξανδρου Κοέν στο θέατρο Χυτήριο. Ο ηθοποιός με πολύ μέλλον και ταλέντο, και ένα από τα πολύ καλά παιδιά του χώρου, με σεμνότητα Σόλων Τσούνης, από το Α ως το Ω!\nΆγριες Μέλισσες: Στις Άγριες Μέλισσες υποδύομαι τον Δάκη Βασιλείου, κινηματογραφικό παραγωγό, σκηνοθέτη και ηθοποιό από την Αμερική.\nΒιώματα: Αυτά που μας καθορίζουν τη ζωή. Τα βιώματα τα κουβαλάμε πάντα μαζί μας σαν κληρονομιά.\nΔράση: Η δράση στη ζωή είναι πολύ χρήσιμη, μας κρατάει σε εγρήγορση και, πολλές φορές, φέρνει και την αντίδραση που μας οδηγεί στο να πάρουμε καταλυτικές αποφάσεις.\nΕξουσία: Κατάσταση που δεν πρέπει να την χρησιμοποιούμε ποτέ και πουθενά.\nΖωή: Το πολυτιμότερο αγαθό! Μία την έχουμε…\nΗθοποιός: Το πιο ωραίο επάγγελμα του κόσμου, αλλά και πολύ δύσκολο…\nΘέατρο: Χώρος πολιτισμού και δημιουργίας. Ένας χώρος που μέσα στο σκοτάδι βγαίνουν οι πιο φωτεινές ιδέες\nΙατρικό εμβόλιο κορωνοϊού: Εύχομαι να είναι αυτό που θα σταματήσει τη μετάδοση του ιού!\nΚτητικότητα : Άσχημη συνήθεια αλλά, κάποιες φορές, όταν ερωτευόμαστε δεν μπορούμε να την αποφύγουμε.\nΛευτέρης Χαρίτος: Πολύ καλός σκηνοθέτης που έχει πολλά να δώσει στο χώρο της τηλεόρασης και του κινηματογράφου!\nΜυστικά: Όλοι έχουμε καλά κρυμμένα μυστικά σαν “Τα παιχνίδια στη σοφίτα”.\nΝεωτερισμοί: Πρέπει να ακολουθούμε το καινούργιο και να μην μένουμε στάσιμοι.\nΞένοι ηθοποιοί: Σίγουρα, πιο ευνοημένοι από εμάς τους Έλληνες. Καλύτερες συνθήκες εργασίας με μεγαλύτερες και πιο πλούσιες παραγωγές.\nΟικογενειακές σχέσεις: Το Α και το Ω στη ζωή μας ! Και ευχαριστώ τον Θεό που το έχω βιώσει και το βιώνω έντονα.\nΠαιχνίδια στη σοφίτα: Το έργο που παρουσιάζουμε στο θέατρο Χυτήριο και μάλιστα είναι η πρώτη φορά που ανεβαίνει στην Ελλάδα.\nΡόλοι: Όσες είναι οι ανθρώπινες προσωπικότητες άλλοι τόσοι είναι και οι ρόλοι στο θεατρικό ρεπερτόριο. Είναι μαγικό το γεγονός, ότι υπάρχουν ρόλοι για όλες τις ηλικίες και για όλα τα στάδια που διανύει ένας ηθοποιός…\nΣχέδια καλλιτεχνικά: Διανύουμε μια περίεργη περίοδο λόγω του κορωνοϊού, όπου πολλές δουλειές αναβάλλονται ή ακυρώνονται , οπότε δεν κάνω μακροπρόθεσμα επαγγελματικά σχέδιά σε αυτή τη φάση.\nΤόλμη : Χρειάζεται να έχουμε τόλμη και θάρρος στη ζωή για να ξεπερνάμε τις δυσκολίες της καθημερινότητας.\nΥπερρεαλισμός: Σε φαντασιακό επίπεδο χρειάζεται να ξεπερνάμε την πραγματικότητα. Οι Τέχνες ενδείκνυνται για τον υπερρεαλισμό. Στα ζωγραφικά μου έργα είναι το είδος που προτιμώ να χρησιμοποιώ!\nΦρόνηση : Λογική, σύνεση, ωριμότητα, χαρακτηριστικά που μας οδηγούν στις σωστές επιλογές.\nΧέλμαν Λίλιαν: Θεατρική συγγραφέας γνωστή για τα έργα της ”Η ώρα των παιδιών”, ” Μικρές αλεπούδες” , ”Παιχνίδια στη σοφίτα”, καθώς και για την αριστερή της ιδεολογία και για τον κοινωνικό της ακτιβισμό . Η Χέλμαν μέσα από τα έργα της άσκησε σκληρή κριτική στον αμερικάνικο τρόπο ζωής.\nΨυχαναγκαστικός : Μάστιγα της εποχής.\nΩριμότητα: Όσο μεγαλώνουμε ηλικιακά επέρχεται και η ωριμότητα που μας βοηθάει στο να παίρνουμε σωστές αποφάσεις.\nH Μελίνα Λεφαντζή από το Α ως το Ω: "Είμαι πολύ ενθουσιασμένη που συμμετέχω στις "Άγριες Μέλισσες" Αποκλειστική συνέντευξη με την Μελίνα Λεφαντζή\nTags: αγριες μελισσεςαπο το α ως το ωπαιχνιδια στη σοφιτασολων τσουνηςσυνεντευξησυνεντευξη σολων τσουνης


Β. Ζορμπάς: «Οι ενέργειές μας για την προστασία των μαθητών»\n11 Σεπτεμβρίου 2020 15:35:47\nΤα μέτρα προστασίας που πήρε η δημοτική Αρχή Αγίας Παρασκευής για τη λειτουργία των σχολείων της πόλης περιέγραψε ο δήμαρχος Βασίλης Ζορμπάς. Σε μήνυμά του που απευθύνεται προς τις οικογένειες των μαθητών, ενόψει του «πρώτου κουδουνιού» τη Δευτέρα 14 Σεπτεμβρίου, ο επικεφαλής της δημοτικής Αρχής αναφέρει:\nΕίναι γεγονός ότι όλοι βιώνουμε μια πρωτοφανή κρίση στην πατρίδα μας λόγω της πανδημίας του κορωνοϊού. Θα ήθελα να σας διαβεβαιώσω ότι η Δημοτική Αρχή έχει έγκαιρα προβεί σε μια σειρά από ενέργειες, σύμφωνα με τις υποδείξεις των αρμοδίων, οι οποίες θα διασφαλίσουν όλα τα μέσα προστασίας των μαθητών του Δήμου μας. Ωστόσο, θεωρούμε υποχρέωσή μας να σας ενημερώσουμε αναλυτικά και για τα εξής:\n-Ο Δήμος Αγίας Παρασκευής έχει προβεί στην πρόσληψη 60 καθαριστριών για να καλύψει τις ανάγκες όλων των σχολικών μονάδων της πόλης μας.\n-Έχουμε συνάψει σύμβαση με συνεργείο απολυμάνσεων, το οποίο ανά τακτά χρονικά διαστήματα θα πραγματοποιεί απολυμάνσεις μέχρι το τέλος του έτους, σε όλες τις αίθουσες διδασκαλίας καθώς και στα γραφεία των εκπαιδευτικών (συνολικά περίπου 700 αίθουσες).\n-Έχουν δοθεί οδηγίες και χρήματα σε όλους τους Διευθυντές των Σχολικών μονάδων, προκειμένου να προμηθευτούν μάσκες μίας χρήσης για να καλύψουν όσους μαθητές χρειαστεί, τη Δευτέρα 14 Σεπτεμβρίου.\n-Παράλληλα, περιμένουμε άμεσα να παραλάβουμε από την Κεντρική Ένωση Δήμων Ελλάδας (ΚΕΔΕ) μάσκες που θα καλύψουν τις ανάγκες όλων των βαθμίδων της εκπαιδευτικής κοινότητας.\n-Σχετικά με το κρούσμα κορωνοϊού που παρουσιάστηκε σε εκπαιδευτικό της πόλης μας, είμαστε σε συνεχή επικοινωνία με τον Εθνικό Οργανισμό Δημόσιας Υγείας (ΕΟΔΥ), την Πολιτική Προστασία και τη Διεύθυνση Πρωτοβάθμιας Εκπαίδευσης για να δοθεί λύση στο θέμα λειτουργίας του συγκεκριμένου σχολείου.\nΓια κάθε σχετικό ζήτημα θα σας ενημερώνουμε άμεσα. Η συνεργασία, η ειλικρίνεια και η σύνεση θα βοηθήσουν όλους μας να διασφαλίσουμε μια όσο το δυνατόν ανώδυνη σχολική χρονιά. Καλή δύναμη σε όλους.\nΒασίλης Ζορμπάς, Δήμαρχος Αγίας Παρασκευής»\nΔείτε επίσης: ΠΑΟΔΑΠ: «Πέτυχαν οι μαθητές μας, τηρήσαμε την υπόσχεση για το 2ο γυμνάσιο»\nTags: Βασίλης Ζορμπάς\n«Εκτός των Τειχών»: «Ντροπή στη διοίκηση και στην πλειοψηφία του Δημοτικού Συμβουλίου»


HFC Glock 17L Spring Pistol - Black\nΑρχική>Airsoft>Πιστόλια & GBB>HFC (Taiwan)>Πιστόλια Ελατήριου>HFC Glock 17L Spring Pistol - Black\nHFC Glock 17L Spring Pistol - Black\n- HFC Glock 17L Spring Pistol - Black\n- 2ης γενιάς Glock 17L\nΤο Glock 17L της HFC είναι βασισμένο στο αντίστοιχο μοντέλο της Glock. Η έκδοση L αποτελεί μια επιμηκυνμένη έκδοση του Glock 17, σχεδιασμένο για αγώνες πρακτικής σκοποβολής.\nΤο πιστόλι λειτουργεί με το σύστημα ελατηρίου, το οποίο χρειάζεται επανόπλιση μετά από κάθε βολή.\nΤο G17L της HFC είναι κατασκευασμένο με τα υψηλότερα στάνταρντς σε σχέση με άλλα μοντέλα ελατηρίου. Είναι κατασκευασμένο από υψηλής πυκνότητας και αντοχής ABS πλαστικό, που του δίνει βάρος αλλά και στιβαρότητα.


Γκι Φερχόφστατ για έξοδο της Ελλάδας από Σένγκεν - Newpost.gr\nΦερχόφστατ: Η Ελλάδα θέτει εαυτόν εκτός Σένγκεν εάν...\n«Εάν η Ελλάδα δεν αποδεχθεί την συνεργασία της ΕΕ για τη φύλαξη των συνόρων της που είναι και εξωτερικά σύνορα της Ένωσης, θέτει αυτομάτως εαυτόν εκτός Σέγκεν», δήλωσε σήμερα σε συνέντευξη τύπου στο Στρασβούργο, ο πρόεδρος των Φιλελευθέρων Γκι Βερχόφστατ.\nΔημοσίευση 2 Φεβρουαρίου 2016, 13:56 / Ανανεώθηκε 2 Φεβρουαρίου 2016, 13:57\n«Στόχος μας είναι να δράσουμε από κοινού με τις ελληνικές αρχές» απάντησε ο κ. Βερχοφστάτ και πρόσθεσε:\nΣύμφωνα με τα τελευταία στοιχεία, η κατάσταση στα ελληνοτουρκικά σύνορα είναι τραγική. Δεν έγινε καμία αλλαγή, στην καταγραφή των προσφύγων. Είναι επομένως σαφές ότι θα πρέπει να αλλάξουμε τρόπο αντιμετώπισης. Θεωρώ ότι οι ελληνικές αρχές θα πρέπει να αποδεχθούν τη συνεργασία. Εάν δεν την αποδεχθούν θέτουν από μόνες τους εαυτόν, εκτός Σέγκεν. Αυτό είναι σαφές. Θα πρέπει να αποδεχθούν, ότι τα εξωτερικά σύνορα της ΕΕ είναι κοινά σύνορα και επομένως κοινής ευθύνης. Δεν θα πρέπει να τεθεί θέμα εθνικής κυριαρχίας. Όχι. Είναι επίσης θέμα ευρωπαϊκής κυριαρχίας. Ανήκει στην ΕΕ να διαχειρισθεί τα εξωτερικά της σύνορα.\nΟ κ. Βερχοφτάντ ζητά επίσης να μη δοθούν τα 3 δισ. ευρώ στην Τουρκία για να τα διαχειρισθεί ο Ερντογάν «χωρίς να μπορούμε να ελέγξουμε τι τα κάνει» ως είπε, αλλά «να τα διαχειρισθούμε διαφορετικά».\nΠαράλληλα, προτείνει να μοιρασθούν τα 2 δισ. ευρώ κατ' ευθείαν στους πρόσφυγες που βρίσκονται στους καταυλισμούς στην Τουρκία. Αυτή η άμεση καταβολή των χρημάτων στους πρόσφυγες, θα μπορούσε να τους πείσει να παραμένουν στους καταυλισμούς και να μην επιδιώκουν τρόπους για να φύγουν προς την Ευρώπη, υποστήριξε ο κ. Βερχόφσταντ και εξήγησε:\nΟ λόγος για τον οποίο οι πρόσφυγες εγκαταλείπουν τους καταυλισμούς είναι ότι στην αρχή ο ΟΗΕ προέβλεπε 28 δολλάρια ανά άτομο την ημέρα για τη συντήρησή τους. Σήμερα το ποσό έχει πέσει στα 7 δολάρια το άτομο, την ημέρα. Με ένα τέτοιο ποσό είναι αδύνατο να συντηρηθούν οικογένειες. Προτείνουμε λοιπόν μια οικονομική βοήθεια, άμεση προς τους πρόσφυγες, χωρίς το ενδιάμεσο της Τουρκίας.Με αυτή τη λογική και με την διάθεση των 2 δις, θα έχουν γύρω στα 70-80 ευρώ το άτομο, ποσά που θα επιτρέψουν την επιβίωση μιας οικογένειας.Το ένα δισ. ευρώ που απομένει θα πρέπει να χρησιμοποιηθεί για τις υποδομές στους καταυλισμούς και την υγεία των προσφύγων


Ρυάδες – Αριστείδης Βαρριάς\nYou are here: Home / Έργα / Ρυάδες\nσυλλογή Μανόλη Βαρριά\nΣυλλογή Ανθής και Ιωάννη Μ. Καλούδη, Χίος\nΚόρη γυαλιστερή σαν όστρακο\nσυλλογή Λεωνίδα Βαριά\nΜέσ στ αυτιά των δένδρων\nσυλλογή Έφης Τσάση, Πάρος\nΟ κήπος έπεφτε στη θάλασσα\nΟι σημάντορες άνεμοι\nΤο Ερέχθειο των πουλιών\nΤο φυτό που κελάηδησε\nΦωνήεντα που κρούονται\nΤο βάρος της καρδιάς μας ψηλά μηδενίζοντας\nσυλλογή Λιάνας Καλλιέρου\nΜόνος αντίκρυσα τον κόσμο\nσυλλογή Νίκου Γλύπτη\nΠηγυλίδες & Ρυάδες\nΟι Ρυάδες είναι ένας κύκλος γλυπτών εργασμένων σε Οπάλλιο. Είναι 15 φιγούρες, που χορεύουν στο ρυθμό της ποίησης του Ελύτη.\nΚαθώς συχνά περιδιαβαίνω την Παριανή γη, αναζητώντας λατύπες λυχνίτη, απομεινάρια δηλαδή της υπέροχης και εξαντλημένης από αιώνες Παρίας Λίθου, ‘σκόνταψα’ πάνω σε κομμάτια Οπάλλιου. Ο Οπάλλιος, ο ημιπολύτιμος αυτός λίθος με τη γοητευτική υφή και τους γαλακτώδεις μεταβαλλόμενους ιριδισμούς του, δεν προσφέρεται για γλυπτική. Κατά κανόνα στη γλυπτική ο καλλιτέχνης αναζητεί ένα ‘υπάκουο’ και εύπλαστο στα χέρια του υλικό, για να μπορέσει να το ‘πλάσει’ έτσι που να μπορέσει να υλοποιήσει την εικόνα που έχει στο μυαλό του. Ο Οπάλλιος, σε αντίθεση με το Λυχνίτη, είναι σκληρός και δύστροπος.\nΣτις λατύπες της Παρίας Λίθου σου δίνεται το σχήμα κι η σκέψη πως το κάθε συγκεκριμένο κομμάτι στην κυριολεξία περίσσεψε από τον ‘σπόνδυλο κάποιανου Δία’. Σου δίνεται το χρώμα που οι αιώνες απόθεσαν στην επιφάνειά του – αυτή η αρχαία σκουριά. Ο διάλογος σεβαστικός και μειλίχιος στην ανάδειξη της μορφής, της δικής του μορφής, που σέβεται το αρχικό σχήμα και χρώμα.\nΑντιθέτως, ο διάλογος με τον Οπάλλιο ανελέητος. Σου επιβάλλει με τη σκληράδα του τον οφειλόμενο σεβασμό. Στην όποια παραβίαση των συμβάσεων σπάει η σμίλη. Γίνεται πιο συμβατός σε διαπραγματεύσεις και πιο συγκαταβατικός μόνο στις νευρώσεις, εκεί που ο ήλιος και η αλμύρα των αιώνων του δίδαξαν τη σεμνότητα. Εκεί βρήκαμε μια γλώσσα να συνεννοηθούμε. Η σκληρή σαν κρύσταλλο και γυαλιστερή επιφάνεια μοιάζει να λιώνει, αναδεικνύοντας φιγούρες ανάλαφρες και χορευτικές.\nΤα ονόματα των γλυπτών του κύκλου Ρυάδες, δανεισμένα από την ποίηση του Ελύτη, κάνουν απλή αναφορά στα συμβεβηκότα του ‘είναι’ τους.\nΚριτική για τις Πηγυλίδες & Ρυάδες\nΕμπνευσμένος δημιουργός ο Αριστείδης Βαρριάς «νοιώθει» και πλάθει χαρισματικά την Παρία λίθο, τον περίφημο λυχνίτη της Πάρου. Πλάθει πρόσωπα που ακτινοβολούν πέρα από την αρτιότητα του «μετιέ» μια πολύ προχωρημένη ποιητική πάνω απ’ όλα διάθεση. Γι’ αυτό και οι εμπνευσμένες τώρα από τον Καβάφη, τον ‘μεγάλο’ Αλεξανδρινό Πηγυλίδες του έρχονται να ‘δέσουν’ με το προηγούμενο έργο του. Δεν θα μπορούσε να υπάρξει πιο χαρισματική απόδοση των μορφών του Καβάφη από αυτήν που βλέπουμε και νοιώθουμε στα πρόσωπα που έπλασε πρόσφατα ο Βαρριάς. Πρόσωπα σε ονειροπόληση, σε αναμονή, πρόσωπα που πάλλονται από συναισθήματα, προαισθάνονται καταστάσεις, αναμοχλεύουν μνήμες, προκαλούν βιώματα και ανεξίτηλες από τον χρόνο εντυπώσεις. Πρόσωπα άτεγκτα και συνάμα τόσο ανθρώπινα. Σε χαρισματικό διάλογο μαζί τους οι εμπνευσμένες από το Ελύτη Ρυάδες σε Οπάλλιο προκαλούν χαρισματικά τη φαντασία μας μέσ’ από το ‘αφηρημένο’ παράστημά τους. Κυκλοτερώς εγγράφονται χάρη στην κίνηση που υποβάλλουν στο χώρο ολόγυρα εγκαθιστώντας και ενορχηστρώνοντας μιαν ιδιωματική ατμόσφαιρα. Πρόκειται για μορφές και σχήματα που προκαλούν ανεξάντλητους συνειρμούς ανάλογα με τα βιώματα του καθενός από εμάς. Προικισμένα με μιαν ‘οργανική’ υπόσταση τα γλυπτά αυτά τεκμηριώνουν διαχρονικές υπάρξεις. Υπάρξεις που κυκλοφορούν, αιωρούνται, μετακινούνται και ελίσσονται ανάμεσά μας, αλλά που εμείς δεν αντιλαμβανόμαστε με τις κοινές αισθήσεις μας. Γι’ αυτό και τα γλυπτά του Βαρριά μας αποκαλύπτουν χαρισματικά την ύπαρξή τους, τεκμηριώνοντας συγχρόνως το ταλέντο του δημιουργού.


HP 255 G7 Laptop A6 9225/8 GB RAM/256 GB SSD (New Model) - ΠΡΑΞΗ Ε.Π.Ε\nHome / Shop / Sales of the Month - PC / HP 255 G7 Laptop A6 9225/8 GB RAM/256 GB SSD (New Model)\nHP 255 G7 Laptop A6 9225/8 GB RAM/256 GB SSD (New Model) quantity\n(464,5€ + Φ.Π.Α)\nΣχεδιασμένος για να ταιριάζει στον σύγχρονο χώρο εργασίας, τώρα αλλά και στο μέλλον, ο κομψός, αξιόπιστος και ασφαλής HP Desktop Pro G3 300 MT κρύβει στο εσωτερικό του μία σειρά από προηγμένα χαρακτηριστικά, όπως: επεξεργαστή Intel Core i3-9100, 8GB μνήμης RAM DDR4, ταχύτατη αποθ. μονάδα PCIe M.2 NVMe SSD στα 256GB και Gigabit Ethernet για να βελτιώσει σημαντικά τους χρόνους που γίνονται οι εργασίες σας. Δίνεται 3 έτη εγγύηση.\n(507€ + Φ.Π.Α)\nΣχεδιασμένος για να ταιριάζει στον σύγχρονο χώρο εργασίας, τώρα αλλά και στο μέλλον, ο κομψός, αξιόπιστος και ασφαλής HP Desktop Pro G3 300 MT κρύβει στο εσωτερικό του μία σειρά από προηγμένα χαρακτηριστικά, όπως: επεξεργαστή Intel Core i5-9400, 8GB μνήμης RAM DDR4, ταχύτατη αποθ. μονάδα PCIe M.2 NVMe SSD στα 256GB και Gigabit Ethernet για να βελτιώσει σημαντικά τους χρόνους που γίνονται οι εργασίες σας. Δίνεται 3 έτη εγγύηση\nΈτοιμος να απογειώσει το χώρο εργασίας σας 0 HP Desktop Pro G6 400 MT κρύβει με επεξεργαστή Intel Core i5-9500, 8GB μνήμης RAM DDR4 & PCIe M.2 NVMe SSD στα 256GB . Δίνεται 5 έτη εγγύηση.\nΤο μοντέλο της HP 255 G7 αποτελεί τη νέα σειρά Laptops από την HP με σκοπό τη μεγιστοποίηση της σχέσης τιμής-αξίας. Το μοντέλο αποτελεί ίσως το φθηνότερο Laptop της αγοράς χωρίς όμως να υποβιβάζεται η απόδοση που υπόσχεται. Το συγκεκριμένο μοντέλο είναι κατάλληλο για χώρους γραφείου, αλλά και για χρήση στο σπίτι. Με επεξεργαστή AMD A6 και οθόνη 15,6 ιντσών, μπορείτε να κάνετε με ευκολία τις εργασίες που επιθυμείτε και να χρησιμοποιείτε το Laptop καθημερινά. Περιλαμβάνεται σκληρός δίσκος SSD χωρητικότητας 256GB για ταχύτατο booting και φόρτωση αρχείων.\nGeneration AMD A6\nΚάρτα Γραφικών AMD Radeon™ R4 Graphics


Υδροχόος - Γενέθλια 2020\nΤα γενέθλια του Υδροχόου από τον Athan\nΑπό Κύπρο κάλεσε στο 900 90 980 ή στείλε SMS στο 6677\nΑν έχεις γεννηθεί από 22-26/1, η ενέργεια της νέας Σελήνης που θα γίνει στις 24 Ιανουαρίου εγγράφεται στον χάρτη της ηλιακής σου επιστροφής θα σε επηρεάσει μέσα στους επόμενους δώδεκα μήνες από τα γενέθλιά σου. Μια δυναμική χρονιά που εκτός από τα νέα ξεκινήματα είναι και μια πολύ δεκτική, διαισθητική και μαγνητική περίοδος κατά την οποία μπορείς να ελκύσεις και θα σου δοθούν πολλά πράγματα. Ο τομέας που ενεργοποιείται στον χάρτη της ηλιακής σου επιστροφής από την νέα Σελήνη θα αποδειχτεί πολύ σημαντικός κατά την διάρκεια αυτής της χρονιάς καθώς θα δεις ότι στα θέματα που ελέγχει ο οίκος στον οποίο πέφτει η Νέα Σελήνη θα κινηθείς πιο έντονα, θα πάρεις πρωτοβουλίες και θα κάνεις καινούργια σχέδια. Θα μπορούσε να είναι η χρονιά για έναν γάμο ή για την γέννηση ενός παιδιού.\nΑν έχεις γεννηθεί από 7-11/2, η Πανσέληνος που θα γίνει στις 9 Φεβρουαρίου κλειδώνει στον χάρτη της ηλιακής σου επιστροφής. Φέτος βλέπεις το αποτέλεσμα των κόπων σου και των ενεργειών σου και καταλαβαίνεις πώς πρέπει να κινηθείς στην πορεία. Κάποια πράγματα ή κάποια πρόσωπα μπορεί να φύγουν από την ζωή σου ή να αλλάξει εντελώς ο ρόλος τους. Η χρονιά σου χαρακτηρίζεται από την ανάγκη να κάνεις κάτι διαφορετικό και θα είναι μια δυναμική και σημαντική περίοδος στη ζωή σου με πολλή δράση και πολλή δουλειά. Οι καταστάσεις κορυφώνονται και φωτίζονται για να μπορέσεις να ξεκαθαρίσεις.\nΑν έχεις γεννηθεί μέχρι τις 3/2, ο Ερμής στον χάρτη της ηλιακής σου επιστροφής θα βρίσκεται στο ζώδιό σου. Φέτος θα μπορείς να κατανοείς και να αντιλαμβάνεσαι τα πράγματα και τις καταστάσεις στις αληθινές τους διαστάσεις. Οι ιδέες σου θα είναι σωστές και η επικοινωνία θα γίνει κάτι σημαντικό για σένα με αποτέλεσμα να κρατάς συχνή επαφή με φίλους. Πολύ πιθανόν να κάνεις αρκετά μικρά ταξιδάκια.\nΑν έχεις γεννηθεί από τις 3/2 και μετά, ο Ερμής στον χάρτη της ηλιακής σου επιστροφής θα βρίσκεται στους Ιχθύς. Φέτος θα χρειαστεί αρκετές φορές να αλλάξεις τις θέσεις σου και να κάνεις επαναπροσαρμογές στις ιδέες σου οι οποίες θα είναι περισσότερες από αυτές που μπορείς να υλοποιήσεις. Άλλος ένας λόγος αυτών των επαναπροσαρμογών μπορεί να είναι το γεγονός ότι το πνεύμα σου μπορεί να είναι πρόθυμο, αλλά το σώμα σου όχι. Αν δεν κάνεις προσαρμογές τότε πολύ συχνά θα ξεκινάς πράγματα τα οποία δε θα μπορείς να τα ολοκληρώσεις. Σε αυτόν τον γενέθλιο κύκλο σου θα είναι σημαντική η αυτοανάλυση και η αυτογνωσία μιας και αρκετές φορές θα αμφισβητείς και θα ερμηνεύεις λανθασμένα τον εαυτό σου και τα κίνητρά σου. Οι αμφιβολίες που θα έχεις γύρω από τις ίδιες τις ιδέες και τις απόψεις σου θα σε οδηγήσουν είτε στο να μην είσαι πρόθυμος να τις μοιραστείς με τους άλλους είτε μέσα από υπεραναπλήρωση να τις υπερασπίζεσαι έντονα και απόλυτα ώστε να μην καταλάβουν οι άλλοι ότι και εσύ ο ίδιος είσαι μπερδεμένος. Γενικότερα πάντως η σκέψη σου θα μπορεί να προσαρμοστεί στις περιβάλλουσες συνθήκες.\nΑν έχεις γεννηθεί μέχρι τις 7/2, η Αφροδίτη στην ηλιακή σου επιστροφή θα βρίσκεται στους Ιχθύς. Η καλλιτεχνική σου φύση θα βγει στην επιφάνεια φέτος καθώς επίσης και η ρομαντική σου πλευρά. Θα κινείσαι πιο άνετα και θα εκδηλώνεις τα συναισθήματά σου με έναν άμεσο τρόπο. Φέτος ο έρωτας θα σε συναντήσει απροσδόκητα σε μέρος και με τρόπο που δεν τα περιμένεις.\nΑν έχεις γεννηθεί από τις 7/2 και μετά, η Αφροδίτη στην ηλιακή σου επιστροφή θα βρίσκεται στον Κριό. Αυτός ο ετήσιος κύκλος θα είναι αρκετά ευχάριστος και ανεξάρτητα από την φύση των προβλημάτων που θα αντιμετωπίσεις θα μπορέσεις να δώσεις θετικές και δημιουργικές λύσεις. Θα μπορέσεις να βασιστείς αρκετά σε φίλους ή στον σύντροφο σου φέτος και γενικότερα θα έχεις έναν δραστήριο και ζωντανό κοινωνικό κύκλο και συμμετοχή σε πολλά ευχάριστα καλέσματα και γεγονότα. Φέτος μπορεί να είναι και η χρονιά που θα αρχίσει να εξελίσσεται μια καινούργια ρομαντική ιστορία στην ζωή σου. Αν ήδη είσαι σε σχέση, τότε η σχέση σου θα γίνει πιο γλυκιά και θα απολαμβάνει ο ένας την συντροφιά του άλλου, μιας και η ικανότητά σου να εκφράζεσαι συναισθηματικά και να δείχνεις την στοργή σου θα τονιστεί, όπως και θα αυξηθεί επίσης και η δημιουργικότητά σου. Αν ασχολείσαι με κάτι καλλιτεχνικό, αυτή η χρονιά θα σε πάει μπροστά.\nΑν έχεις γεννηθεί μέχρι τις 16/2, ο Άρης της ηλιακής σου επιστροφής θα βρίσκεται στον Τοξότη. Φέτος είσαι δυνατός, ακμαίος και γεμάτος ζωτικότητα και αυτό θα σε βοηθήσει να επιτύχεις πολλούς από τους στόχους σου. Θα αισθάνεσαι καλά με τον εαυτό σου και θα μπορέσεις να ανταπεξέλθεις σε οποιαδήποτε δυσκολία συναντήσεις εύκολα και άμεσα. Φέτος τονίζεται η ικανότητά σου να αναλάβεις έναν ηγετικό ρόλο πιθανότατα στην εργασία σου και θα μπορείς να κινείσαι περισσότερο ανεξάρτητα. Θα χρειαστεί να βοηθήσεις (και θα το κάνεις) φίλους και γνωστούς που σε χρειάζονται. Η φετινή χρονιά σε κάνει πιο περιπετειώδη από ό,τι είσαι και πιθανότατα να κάνεις ένα ταξίδι για να εξερευνήσεις μια άγνωστη περιοχή. Μια δραστήρια χρονιά σε περιμένει λοιπόν με πολλά επιτεύγματα.\nΑν έχεις γεννηθεί από τις 16/2 και μετά, ο Άρης της ηλιακής σου επιστροφής θα βρίσκεται στον Αιγόκερω. Αυτή την χρονιά υπάρχει έντονα η τάση να είσαι επιθετικός και να χάνεις εύκολα την ψυχραιμία σου. Μπορεί να εμφανιστούν προβλήματα σε θέματα που νόμιζες ότι τα είχες τακτοποιήσει στο παρελθόν ή τα είχες παραμελήσει, κυρίως στα επαγγελματικά σου. Είναι σημαντικό φέτος να βάλεις σε τάξη κάθε πτυχή της ζωής σου. Να προσέχεις γιατί λόγω αμέλειας ή απροσεξίας μπορεί να υπάρξουν ατυχήματα. Η παρόρμηση και οι βιαστικές κινήσεις δεν είναι ο καλύτερος σύμβουλος της χρονιάς. Οι έντονες διαφωνίες και οι τσακωμοί δε θα είναι εύκολο να ξεπεραστούν και να έρθει συμφιλίωση των μερών. Είναι πολύ βοηθητικό για σένα φέτος να αθλείσαι ή να εκτονώνεσαι σωματικά με κάποιον θετικό τρόπο, ώστε να διοχετεύεται η έντονη ενέργεια που θα έχεις και να αλλάζει η ρουτίνα της καθημερινότητάς σου.\nΟ Δίας στον χάρτη της φετινής σου ηλιακής επιστροφής θα βρίσκεται από την 11η μέχρι την 17η μοίρα του Αιγόκερω, ανάλογα με την ημέρα των γενεθλίων σου. Φέτος μπορεί να πιάσεις το εαυτό σου να αλλάζει συχνά θέση και στάση απέναντι στις καταστάσεις και να προσπαθείς να προσαρμόσεις τον δρόμο σου γιατί τα ιδανικά σου και οι μακροπρόθεσμοι στόχοι σου βρίσκονται δεν συνδυάζονται εύκολα με αυτό που πραγματικά και ρεαλιστικά μπορείς να πετύχεις και να καταφέρεις. Μπορεί να βρεθείς σε καταστάσεις που δεν οδηγούν τελικά σε νίκη ή σε κέρδος και επιτυχία και η κοινή λογική θα σε αποτρέψει από το να κυνηγήσεις τα όνειρά σου. Η πρόκληση είναι να εστιάσεις σε ένα σχέδιο και να μείνεις σταθερός σε αυτό, αντί να αλλάζεις συνεχώς τα πλάνα σου. Για να το πετύχεις αυτό, θα χρειαστεί φέτος να έρθεις σε επαφή με τον εαυτό σου και να καταλάβεις τι είναι αυτό που πραγματικά μπορείς να επιδιώξεις. Φέτος αντέχεις περισσότερο από ό,τι συνήθως, καθώς ξέρεις ενστικτωδώς πώς να αλλάξεις και να προσαρμόσεις την συμπεριφορά σου, όταν οι καταστάσεις το απαιτούν. Είσαι λιγότερο πεισματάρης και σταθερός αυτή την χρονιά και αυτό σου δίνει μια αίσθηση προστασίας στα εγχειρήματά σου. Όμως, η πραγματική ικανοποίηση θα έρθει όχι όταν αλλάζεις και προσαρμόζεσαι συνεχώς, αλλά όταν αναγνωρίσεις τις συγκρουόμενες επιθυμίες μέσα σου και βρεις τρόπους να τις ικανοποιήσεις δημιουργικά. Τα παραπάνω ισχύουν για όλους, αλλά ειδικότερα για όσους έχουν γεννηθεί από 31/1-6/2.\nΟ Κρόνος στον χάρτη της φετινής σου ηλιακής επιστροφής θα βρίσκεται από την 23η μέχρι την 27η μοίρα του Αιγόκερω, ανάλογα με την ημέρα των γενεθλίων σου. Αυτή η χρονιά έχει αρκετές προκλήσεις και εμπόδια που θα δυσκολευτείς να τα ξεπεράσεις και οι υποχρεώσεις και οι ευθύνες σε πιέζουν ασφυκτικά. Θα δεις τα πράγματα πιο σοβαρά και καλό είναι να διατηρήσεις θετική στάση απέναντι στην ζωή. Άτομα με δύναμη και εξουσία θα σου φέρουν δυσκολίες και πιθανότατα φέτος να προκύψουν προβλήματα με τον πατέρα ή με μια πατρική φιγούρα στην ζωή σου. Γενικότερα θα χρειαστεί υπομονή και επιμονή καθώς θα υπάρχουν πολλές καθυστερήσεις. Τα παραπάνω ισχύουν για όλους, αλλά ειδικότερα για όσους έχουν γεννηθεί από 11-17/2.\nΠρόκειται για μια χρονιά που έχουν ήδη μαζευτεί πολλά και η απελευθέρωση μπορεί να έρθει με απρόσμενα και ξαφνικά ξεσπάσματα που θα οδηγήσουν σε αφύπνιση και ανεξαρτησία. Θα χρειαστεί πιθανώς να αποχαιρετήσεις κάτι σημαντικό για σένα όπως μια σχέση, μια θέση, την προστασία και την αποδοχή από την οικογένεια και την κοινωνία ή την ασφάλεια του γνώριμου και του οικείου. Τα παραπάνω ισχύουν για όλους, αλλά ειδικότερα για όσους έχουν γεννηθεί από 20-25/1.\nΗ πιθανότητα να έχεις τάσεις φυγής φέτος είναι μεγάλη. Ευκαιρίες να ξεπεράσεις αυτά που σε προβληματίζουν θα δοθούν κατά την διάρκεια της προσωπικής σου χρονιάς, αλλά πρόσεξε να μην προσπαθήσεις να διώξεις την ένταση μέσα από ποτό ή άλλους εθισμούς. Μην αναλαμβάνεις περισσότερα από αυτά που μπορείς, καθώς η τάση σου να θελήσεις να βοηθήσεις τους άλλους και να φανείς χρήσιμος θα είναι μεγάλη. Θα είσαι αρκετά ευαίσθητος και αυτό μπορεί να σε οδηγήσει να απογοητευτείς εύκολα, να πληγωθείς ή να αισθανθείς ότι είσαι το θύμα των καταστάσεων. Μην δίνεις πατήματα στους άλλους ώστε να σε εκμεταλλευτούν. Τα παραπάνω ισχύουν για όλους, αλλά ειδικότερα για όσους έχουν γεννηθεί από 4-7/2.\nΗ τάση φέτος είναι να είσαι ανυπόμονος και ίσως λίγο λιγότερο ευέλικτος από ό,τι συνήθως. Πρόσεχε να μην χάσεις τον έλεγχο όταν θα έρχεσαι αντιμέτωπος με τους άλλους και μην εμπλακείς σε αντιμαχίες και διενέξεις με άτομα εξουσίας και δύναμης. Τέτοια άτομα θα προσπαθήσουν να ασκήσουν έλεγχο επάνω σου και θα μπεις και εσύ στο παιχνίδι της αντιπαράθεσης. Είναι σημαντικό φέτος να μην μπλέξεις με άτομα και καταστάσεις που θα σου δημιουργήσουν σοβαρά προβλήματα. Τα παραπάνω ισχύουν για όλους, αλλά ειδικότερα για όσους έχουν γεννηθεί από 11-13/2.


Βαλβέρδε: «Σύλλογος με μεγάλες απαιτήσεις ο Ολυμπιακός!» - Onsports.gr\nOnsports Team\t04 Οκτωβρίου 2011, 17:43\nΒαλβέρδε: «Σύλλογος με μεγάλες απαιτήσεις ο Ολυμπιακός!»\nΑναδρομή στις πρώτες δύο αγωνιστικές του Champions League κόντρα σε Μαρσέιγ και Άρσεναλ έκανε ο Ερνέστο Βαλβέρδε μιλώντας στο εβδομαδιαίο τηλεοπτικό μαγκαζίνο της Uefa («Uefa Magazine Show»), τονίζοντας παράλληλα πως ο Ολυμπιακός είναι ένας σύλλογος με μεγάλες απαιτήσεις!\nΟ Ισπανός τεχνικός δεν παρέλειψε να υποστηρίξει πως οι «ερυθρόλευκοι» θα μπορούσαν να αποσπάσουν το θετικό αποτέλεσμα από τους Μασσαλούς στην πρεμιέρα των ομίλων στο «Καραϊσκάκης», εκφράζοντας παράλληλα την ικανοποίησή του για την εμφάνιση των ποδοσφαιριστών του στο «Emirates» κόντρα στους «κανονιέρηδες»:\n«Σίγουρα είμαστε στεναχωρημένοι που ξεκινήσαμε με ήττα την πρεμιέρα, και αυτό γιατί θα μπορούσαμε να είχαμε πάρει τουλάχιστον τον βαθμό της ισοπαλίας απέναντι στη Μαρσέιγ. Η έλλειψη παιχνιδιών έπαιξε καθοριστικό ρόλο για την ομάδα μου. Η Μαρσέιγ μπορεί να είχε προβλήματα στο Γαλλικό πρωτάθλημα, αλλά εκείνο το βράδυ ήταν μια πολύ καλή ομάδα», τόνισε αρχικά ο Βαλβέρδε, προσθέτοντας:


Αντικειμενικά βυθιζόμαστε στο υποκειμενικό πέλαγος, Η ΚΑΘΗΜΕΡΙΝΗ, kathimerini.com.cy\n31 ΔΕΚΕΜΒΡΙΟΥ 2017 - 14:34\nΑυτό που θέλω από τη νέα χρονιά είναι ειλικρίνεια και παραδοχές. Να μην αντιμετωπίζουμε τον κόσμο γύρω μας, μέσα από έναν παραμορφωτικό καθρέφτη, τον οποίο έχουμε δημιουργήσει εμείς οι ίδιοι με τα δικά μας υλικά. Να προσπαθούμε να βγούμε στην ακτή της αντικειμενικότητας, χωρίς να πνιγόμαστε στα κύματα της υποκειμενικότητας.\nΝα υπάρχουν και δέκα αλήθειες που να μπορούμε να πούμε, δίχως να υπάρχει ένα φόβητρο πάνω από το κεφάλι μας, επειδή ανοίγουμε το στόμα και μιλάμε. Να παραδεχθούμε εν πρώτοις ότι ως κοινωνία έχουμε πρόβλημα στους θεσμούς, και το πρόβλημα δεν είναι η ανάδειξή του προβλήματος μέσα στο δημόσιο λόγο. Ούτε συνακόλουθα εκείνοι που τα λένε ή τα γράφουν.\nΑυτό ως επιχείρημα παραπέμπει άμεσα σε απόσειση ευθυνών, εκείνων που το χρησιμοποιούν. Γιατί αν για παράδειγμα, ένας ύψιστος θεσμός όπως αυτός του γενικού εισαγγελέα θεωρεί πως δεν έχει πρόβλημα με τα όσα έχουν αποκαλυφθεί, τότε αντιλαμβάνεται την πραγματικότητα μέσα από το δικό του, φτιαγμένο με τα ίδια υλικά, παραμορφωτικό καθρέφτη.\nΑν επιπρόσθετα το πρόβλημα της υπόθεσης όπως έχει ανακύψει το τελευταίο διάστημα, εντοπίζεται στο ότι ασχολήθηκαν εφημερίδες, όχι όλες, και ΜΜΕ, όχι όλα, τότε μιλάμε για χαρακτηριστικό παράδειγμα απόσεισης ευθυνών.\nΈτσι, με αυτές τις νοοτροπίες, θα παραμείνουμε έμπλεοι της υποκειμενικότητας του κάθε θεσμού ή καλύτερα του κάθε προσώπου που αντιπροσωπεύει προσωρινά κάθε θεσμό και που τον αναγιγνώσκει όπως εκείνο το πρόσωπο νομίζει. Αυτή η λογική, πόρρω απέχει από το τι θα έπρεπε να ισχύει κανονικά, όχι μόνο στη Γενική Εισαγγελία αλλά, θεσμικά, παντού. Το θλιβερό είναι πως συμβαίνει εκεί, στο Σώμα που θα έπρεπε να πρωτοπορεί στον αγώνα για την κάθαρση, αν υπάρχει τέτοιος.\nΚαι την ίδια ώρα, όσο και αν η μεγάλη μάζα του πληθυσμού που (καλά κάνει) και αγχώνεται για τα δικά της προβλήματα, αγνοεί ή και αδιαφορεί για τις πραγματικές διαστάσεις του θέματος, η χώρα αποτελεί και θ’ αποτελεί μεζέ στα δόντια των ξένων. Οι οποίοι, όταν για οποιοδήποτε λόγο θεωρήσουν πως έχει έρθει το πλήρωμα του χρόνου και πάλι, δεν αποκλείεται να μας κουνήσουν χαρτιά όπως και το 2013, και να μας πουν ή να μας κατηγορήσουν, πως δεν ασχοληθήκαμε.\nΔευτερευόντως, κάθε βδομάδα στο ενδιάμεσο «κοσμούμε» στήλες διεθνών ΜΜΕ χαρακτηριζόμενοι με τον ίδιο –κακό– χαρακτηρισμό. Παρά τις προσπάθειες που κάνουμε, φαίνεται πως το «καλύτερα να σου βγει το μάτι παρά το όνομα», μας ταιριάζει γάντι. Κι επιβαρύνεται με όλα τα τελευταία, αλλά ποιου το αφτί ιδρώνει; Αυτό είναι το θέμα. Θέλω να ελπίζω, κά- ποιων. Εκείνων που έχουν λόγο και τρόπο αντίδρασης.\nΟπότε αφού θέλω να πιστεύω πως όσα προσβλέπω από το 2018 κάποια θα γίνουν, τουλάχιστον η παραδοχή πως έχουμε θεσμικό πρόβλημα ας είναι το πρώτο. Υπάρχει μια λογική που λέει πως η αναγνώριση του προβλήματος είναι το πρώτο βήμα. Ναι, αν θες να το λύσεις.\nΟπότε κι εμείς, αφού ας πούμε, αναγνωρίσουμε το πρόβλημα, θα πρέπει να δούμε πώς θα κάνουμε και το επόμενο. Αν θέλουμε, εφόσον τελικά το πρωτεύουν για να βγεις στην ακτή της αντικειμενικότητας είναι να έχεις πίστη. Χωρίς ν’ αποκλείεται και το ενδεχόμενο της έκπληξης. 2018 είναι αυτό, ποτέ δεν ξέρεις τι μπορεί να φέρει, έτσι δεν είναι; Καλή Χρονιά.\nΜιχάλης Τσικαλάς | απόψεις | αρθρογραφία | Καθημερινή


Δημοσίευση: 23-07-2010 - Στήλη: Editorial - Τεύχος: Τεύχος 53 (Ιούλιος - Αύγουστος 2010)\nΤο κείμενο εκείνης της εποχής τιτλοφορούνταν “Οι απασχολήσιμοι” και το παραθέτω αυτούσιο:\n“Μα γιατί φωνάζουν οι διάφοροι προοδευτικοί για τη νέα λέξη που κυκλοφορεί στην παγκόσμια αγορά εργασίας και πρόσφατα εισήγαγε και εδώ ο πρωθυπουργός; Προτιμούν δηλαδή να είναι άνεργοι αντί απασχολήσιμοι; Γιατί τους ενοχλεί που, ως απασχολήσιμοι, θα έχουν περισσότερο ελεύθερο χρόνο για ξεκούραση και δεν θα τους βγαίνει το λάδι στη δουλειά; Και επιτέλους το σύνθημα “λιγότερες ώρες δουλειά” δεν ήταν ανέκαθεν στόχος του εργατικού κινήματος; Και δεν σκέφτονται, ακόμα, ότι πλήθος εργαζομένων θα μπορούν εφεξής να θεραπεύουν την Τέχνη, καθ όμοιον τρόπον με την αργόσχολη τάξη;\nΟι απασχολήσιμοι είναι η νέα τάξη εργαζομένων που αναπτύσσεται στις νέες συνθήκες της αγοράς που επιβάλλουν η τεχνολογική πρόοδος και η ολοένα μεγαλύτερη συσσώρευση του πλούτου. Η νέα αυτή “μεταναστευτική” τάξη θα περιφέρεται από κλάδο σε κλάδο, χωρίς προοπτική και θα “ξεκουράζεται”, όταν της το επιβάλλουν. Τέρμα λοιπόν η σταθερή εργασία που τρώει πολύτιμο χρόνο από τη ζωή του εργαζόμενου, ζήτω η περιστασιακή απασχόληση που ανυψώνει τον άνθρωπο σε υψηλότερες σφαίρες. Στρατιές απασχολήσιμων θα ψάχνουν τη Δευτέρα για δουλειά, Τρίτη- Tετάρτη θα κάνουν κάνα μεροκάματο, Πέμπτη-Παρασκευή θα εντρυφούν στο Ντεριντά και το Σαββατοκύριακο θα κάνουν κάνουν εικαστικές παρεμβάσεις στο εξοχικό τους”.\nΔεν παρέθεσα το άρθρο τόσο για την επικαιρότητα του περιεχομένου, όσο για το ρόλο ημών των δημοσιογράφων. Ο “προοδευτικός” αρχισυντάκτης του περιοδικού που δούλευα τότε, που σε δικά του άρθρα υπερασπιζόταν και ενδεχομένως να υπερασπίζεται ακόμα “τα δίκαια των ανθρώπων”, το απέρριψε ασυζητί. Τότε απέκτησα την πεποίθηση, που εξακολουθώ να έχω μέχρι σήμερα, ότι σημασία δεν έχει τι λέει κάποιος, αλλά ποιός το λέει. ‘Εκτοτε στα διάφορα έντυπα κοιτάζω πρώτα την υπογραφή και μετά διαβάζω το κείμενο...


Ματίνα Παγώνη: Μετά τον Απρίλιο το άνοιγμα της εστίασης - Σίγουρα όχι Πάσχα στα χωριά μας - BadBoy.gr\nHome / ΔΙΑΦΟΡΑ / Ματίνα Παγώνη: Μετά τον Απρίλιο το άνοιγμα της εστίασης - Σίγουρα όχι Πάσχα στα χωριά μας\nΜατίνα Παγώνη: Μετά τον Απρίλιο το άνοιγμα της εστίασης - Σίγουρα όχι Πάσχα στα χωριά μας\nΜατίνα Παγώνη: Η πρόεδρος της ΕΙΝΑΠ αναφέρθηκε σε δηλώσεις της για το τι πρόκειται να συμβεί στην εστίαση και το Πάσχα. Μεταξύ άλλων, η ίδια αναφέρθηκε στις δηλώσεις της για το λιανεμπόριο, το lockdown της Αττικής, αλλά και για την αντιμετώπιση του κορωνοϊού. Αναλυτικότερα, οι δηλώσεις της Ματίνας Παγώνη στον «ΣΚΑΙ»:\nΜ. Παγώνη: Όσα ανέφερε αρχικά\nΑναφερόμενη στη λειτουργία των καταστημάτων, είπε χαρακτηριστικά πως “τα μικρά μαγαζιά δεν είχαν πρόβλημα συνωστισμού, αλλά τα πολυκαταστήματα”. Εκεί, είδαμε ατέλειωτες ουρές έξω από αυτά. Στο σχόλιο δημοσιογράφου, ότι οι ιδιοκτήτες των μικρών καταστημάτων θα αναρωτηθούν “τότε γιατί μας κλείσατε” και πως “έχει χαθεί η… μπάλα”. Η Ματίνα Παγώνη παραδέχτηκε πως “η μπάλα πάντα χάνεται σε τέτοιες περιπτώσεις και πρέπει να έχουμε το βάρος της ευθύνης και να προχωρήσουμε”.\nΕρωτηθείσα τι θα κρίνει την απόφαση για την άρση του lockdown, η Ματίνα Παγώνη απάντησε πώς “μας ενδιαφέρει ο αριθμός κρουσμάτων και νοσηλευομένων σε απλές κλίνες. Τότε η επιτροπή θα μπορέσει να εισηγηθεί κάποια μείωση μέτρων”. Επιπλέον, εξήγησε ότι είναι δυνατό “να ανοίξουν ταυτόχρονα τα δημοτικά σχολεία και τα καταστήματα με τη μέθοδο του click away”.\nΓια το άνοιγμα της εστίασης, τόνισε ότι η συζήτηση θα γίνει μετά τον Απρίλιο. Θα κριθεί από την πορεία του εμβολιασμού και πόσο θα έχει αυξηθεί το ποσοστό των εμβολιασμένων.


Συμφώνησε με Ρεκλείτη ο Βύζας - Onsports.gr\nΡάπτης Βρασίδας\t24 Ιανουαρίου 2012, 21:57\nΣυμφώνησε με Ρεκλείτη ο Βύζας\nΟ Βύζας επιδιώκει να αποκτήσει δανεικό από τον Πανθρακικό τον Ρεκλείτη.\nΗ προσπάθεια να ενισχυθεί το ρόστερ του Βύζαντα Μεγάρων συνεχίζεται. Μετά τους Πέτρο Φιλιππάκο, Γιώργο Χάλαρη, Βασίλη Τριάντο, αλλά και τους Διονύση Λιοσάτο, Τάσο Παυλίδη, στους «κιτρινόμαυρους» γίνεται προσπάθεια να συνεχίσει για τους επόμενους έξι μήνες ο 22χρονος μέσος, Βαγγέλης Ρεκλείτης με τη μορφή δανεισμού από τον Πανθρακικό.\nΗ ομάδα των Μεγάρων, πάντως, αν και διαρρέει ότι υπήρξε συμφωνία για την απόκτηση Ρεκλείτη, οι Ακρίτες (διοίκηση και τεχνική ηγεσία) δηλώνουν άγνοια και σημείωναν ότι δεν έχουν δεχτεί κρούση. Προφανώς, λοιπόν, οι «κιτρινόμαυροι» έχουν πάρει το «οκ» μόνο από τον ποδοσφαιριστή.\nΤο δυσάρεστο για τον προπονητή, Δημήτρη Οικονόμου είναι ότι μέχρι το βράδυ της Τρίτης (24/01) δεν είχε εκδοθεί το δελτίο κανενός εκ των νεοαποκτηθέντων. Έτσι, στην αποστολή για τον αγώνα της Τετάρτης (25/01) με τον Αγροτικό Αστέρα βρίσκονται 4 ποδοσφαιριστές. Ο λόγος για τους: Μητρογιάννη, Μιχελή, Κοτταρά, Φραγκή, Νταντάμη, Λίτση, Πέτρου, Μωυσίδη, Μουστάκη, Ροβίθη, Ηλιόπουλο, Παγώνη, Σταμέλο, Θ. Γεωργακόπουλο.


Στην 3η Gourmet Exhibition η Αμερικανική Γεωργική Σχολή και το Perrotis College - ΕΝΑ ΚΙ ΕΝΑ news Κεντρική Μακεδονία\nHome Θεσσαλονίκη Κεντρική Μακεδονία Στην 3η Gourmet Exhibition η Αμερικανική Γεωργική Σχολή και το Perrotis College\nΜε την έμπρακτη και ουσιαστική υποστήριξη της Αμερικανικής Γεωργικής Σχολής και του Perrotis College, θα πραγματοποιηθεί η 3η Gourmet Exhibition, η οποία διαδραματίζει πρωταγωνιστικό ρόλο στην προβολή των μικρών και μεσαίων παραγωγών εκλεκτών ελληνικών τροφίμων με δυναμικό και φρέσκο τρόπο. Θα πραγματοποιηθεί στην αποθήκη Γ’ του Οργανισμού Λιμένος Θεσσαλονίκης από 6 έως 8 Απριλίου και ο χώρος θα κοσμείται από 600 ιστορικά γυάλινα μπουκάλια με τα οποία η Αμερικανική Γεωργική Σχολή διένεμε το γάλα της κατά το παρελθόν.\nΤα δύο μη κερδοσκοπικά εκπαιδευτικά ιδρύματα συμμετέχουν με σταντ στην έκθεση, όπου στελέχη τους θα παρουσιάζουν τα προϊόντα τόσο του εκπαιδευτικού αγροκτήματος όσο και της συνεργασίας με τη βιομηχανία αλλαντικών και κρέατος «Πασσιάς». Παράλληλα, θα παρουσιάζονται τα εκπαιδευτικά προγράμματα σπουδών, ενώ έχουν προγραμματίσει μία σειρά από ενδιαφέρουσες δράσεις, οι οποίες θα πραγματοποιηθούν κατά τη διάρκεια της έκθεσης.\nΑναλυτικότερα, το Σάββατο 6 Απριλίου (16:30), στο Deli Bar θα γίνουν δύο παρουσιάσεις. Η πρώτη για το σαλιγκάρι φιλέτο και το μανιτάρι γλυκό και τουρσί, για τα οποία θα μιλήσουν οι καθηγητές και οι μαθητές της Σχολής, παρουσιάζοντας ταυτόχρονα τα βιωματικά προγράμματα του Λυκείου, τις εμπειρίες και τις δημιουργίες τους. Θα ακολουθήσει η παρουσίαση της προϊσταμένης της βιβλιοθήκης της Σχολής, κ. Δαμιάνας Κουτσομίχα, η οποία θα αφηγηθεί την ιστορία τόσο του πρώτου παστεριωμένου γάλακτος στην Ελλάδα όσο και του ιστορικού γυάλινου μπουκαλιού της Σχολής, το οποίο είχε εξελιχθεί σε σήμα κατατεθέν της.\nΤην Κυριακή 7 Απριλίου, στις 18:00 θα γίνουν τρεις ομιλίες με τίτλο «Διατροφή και Αειφορία: η προσέγγιση του Perrotis College». Θα μιλήσουν ο Δρ. Χρήστος Βασιλικιώτης με θέμα: «Κυκλική οικονομία: ανακύκλωση υπολειμμάτων τροφίμων μέσω της αστικής κομποστοποίησης», ο Δρ. Τρύφων Αδαμίδης με θέμα «Μεσογειακή διατροφή» και η Δρ. Κική Ζηνοβιάδου με θέμα «Παραπροϊόντα βιομηχανίας τροφίμων και αξιοποίηση αυτών». Να σημειωθεί ότι η Δρ. Ζηνοβιάδου θα κάνει στο Olive Bar τρεις επιδείξεις (Κυριακή στις 14:30 και Δευτέρα στις 13:00 και 14:30) ελαιογευσιγνωσίας.


Χωρίς Γκαρσία και Κούρο ο Ατρόμητος κόντρα στον Ηρακλή - Contra.gr - Live Sports Magazine\nΧωρίς Γκαρσία και Κούρο ο Ατρόμητος κόντρα στον Ηρακλή\nΤΕΛ. ΑΝΑΝΕΩΣΗ: 28 Φεβ. 2016 | 21:32\nΟι Κούρος και Γκαρσία έμειναν εκτός αποστολής από τον Τραϊανό Δέλλα για το ματς του Ατρομήτου με τον Ηρακλή. Αναλυτικά οι 20 "εκλεκτοί".\nΤην αποστολή του αγώνα με τον Ηρακλή ανακοίνωσε ο προπονητής του Ατρομήτου, Τραϊανός Δέλλας, αμέσως μετά το τέλος της προπόνησης.\nΤην αποτελούν οι παρακάτω είκοσι (20) ποδοσφαιριστές: Γκορμπούνοφ, Μπάρκας, Κιβρακίδης, Λημνιός, Ουσέρο, Λαζαρίδης, Ούμπιντες, Στόιτσεφ, Κοντοές, Παπαδόπουλος, Ματέι, Μπάλλας, Μπρίτο, Θεολόγου, Μπίτολο Λε Ταλέκ, Φυτανίδης, Γροντής, Κειτά, Σουμπίνιο.\nΚούρος και Γκαρσία που δεν μετέχουν για αγωνιστικούς λόγους και ο ανέτοιμος Έμποου θα προπονηθούν αύριο υπό τις οδηγίες του γυμναστή Σωτήρη Ρούσση.


Εκλείψεις Απριλίου - Μαΐου 2022: Πώς θα μας επηρεάσουν; - Asi Biliou\nPosted on 20/04/2022 20/04/2022 by Άση Μπήλιου\nΑρχική » Αστρολογία » Εκλείψεις Απριλίου – Μαΐου 2022: Πώς θα μας επηρεάσουν;\nΜήπως ξυπνήσατε μια μέρα και αποφασίσατε να φύγετε από μια δουλειά που μπορεί να μην περνούσατε καλά, αλλά φοβόσασταν να πάρετε το ρίσκο; Μήπως ενώ ήσασταν σε μια σταθερή σχέση ή γάμο εντελώς ξαφνικά νιώσατε την ανάγκη να χωρίσετε; Ή μήπως εκεί που πιστεύατε ότι θα μείνετε μόνοι ήρθε ένας κεραυνοβόλος έρωτας που σας άλλαξε την πορεία στη ζωή; Πιθανώς η αιτία είναι ότι συντονιστήκατε με την επιρροή κάποιας έκλειψης που σας επηρέαζε! Τι είναι όμως οι εκλείψεις;\nΗ έκλειψη Σελήνης αναφέρεται πάντα σε Πανσέληνο, καθώς ένα μέρος ή ολόκληρη, ανάλογα με την έκλειψη, η Σελήνη καλύπτεται από τη σκιά της γης. Ο πλανήτης μας μπαίνει ανάμεσα στον Ήλιο και τη Σελήνη στην ίδια ευθεία. Η Σεληνιακή έκλειψη δείχνει το τέλος μιας κατάστασης ή το αποκορύφωμα της. Συνήθως επηρεάζουν περισσότερο το συναίσθημα μας και τείνουμε να παίρνουμε τα πράγματα κατάκαρδα και πιο προσωπικά.\nΑν δεν γνωρίζετε σε ποια μοίρα είναι το ζώδιο ή οι πλανήτες στον αστρολογικό σας χάρτη πατήστε εδώ.\nΜια πρώτη γεύση πώς θα επηρεαστούν οι 12 εκπρόσωποι του ζωδιακού θα δείτε παρακάτω. Φυσικά θα προχωρήσω στην ανάλυση κάθε έκλειψης όταν είμαστε κοντά στην ημερομηνία που θα λάβει χώρα.


Εσείς παίρνετε συμπληρώματα διατροφής;\nΤετάρτη, 12-Σεπ-2018 11:45\n1 στους 2 παίρνουν συμπληρωμάτων διατροφής αναζητώντας το "ελιξίριο" που θα τους διασφαλίσει μακροζωία και καλή ποιότητα υγείας. 3 στους 4 από όσους δεν παίρνουν, θέλουν να πάρουν ενώ πάνω από 50% δαπανούν μηνιαίως έως και 25 ευρώ ενώ 1 στους 5 διαθέτει πάνω από 50 ευρώ για την αγορά συμπληρωμάτων διατροφής.\nΑυτά είναι μερικά μόνο από τα συμπεράσματα της ΑΚΟΣ και του ΙΕΛΚΑ στη νέα κοινή έρευνα τους για τις αντιλήψεις και τις συμπεριφορές υγιών και ασθενών ενηλίκων αναφορικά με τα συμπληρώματα διατροφής και τη χρήση τους: αν κάνουν χρήση συμπληρωμάτων, τί είδους, με ποια συχνότητα, για ποιους λόγους αλλά και αν ενημερώνουν το θεράποντα ιατρό τους για τη λήψη τους.\nΣτις υπερτροφές, σύμφωνα με το σχετικό δελτίο τύπου, στην κορυφή των προτιμήσεων είναι βασιλικός πολτός (9%) και ιπποφαές (9%) Ακολουθούν κουκούτσι βερίκοκου (5%), σπαθόχορτο (5%), έλαιο κάνναβης (2%), μαύρο κίμινο (2%), φύλλα ελιάς (2%) και γάλα γαϊδούρας (1%)\nΣτη συντριπτική τους πλειοψηφία (76%) οι συμμετέχοντες θεωρούν ότι τρέφονται υγιεινά. 72% δεν άλλαξαν διατροφή τον τελευταίο χρόνο επειδή δε χρειάστηκε. Το 10% απαντά ότι δε το πρότεινε ο θεράπων ιατρός του. Όσοι άλλαξαν τη διατροφή τους τον τελευταίο χρόνο, το έπραξαν κυρίως με τη βοήθεια ειδικών: είτε διαιτολόγου/διατροφολόγου (45%) είτε θεράποντα ιατρού (44%). Ένα ποσοστό αναζήτησε οδηγίες στο διαδίκτυο (28%) ή απευθύνθηκε σε εναλλακτικό επιστήμονα (15%). Μικρότερο ποσοστό απευθύνθηκε σε φίλους (10%).\nΤο 57% δεν λαμβάνει φάρμακα σε καθημερινή βάση ενώ το 52% λαμβάνει συμπληρώματα διατροφής. Ένα μεγάλο ποσοστό (72%) απ’ όσους δε λαμβάνουν συμπληρώματα διατροφής, ενδιαφέρεται να τα δοκιμάσει. Στη συντριπτική τους πλειοψηφία χρησιμοποιούν συμπληρώματα διατροφής για να βελτιώσουν την ποιότητα ζωή τους (82%). Περίπου ένας στους δύο τα χρησιμοποιεί για προληπτικούς λόγους (55%) αλλά και για την πρόληψη του καρκίνου (32%). Σημαντική και η αντιγηραντική τους δράση (24%) Το 52% ξεκίνησε να λαμβάνει συμπληρώματα διατροφής, όταν έμαθε ότι βελτιώνουν την υγεία. Σημαντικό ποσοστό (41%) ανέφερε ότι άρχισε να τα χρησιμοποιεί όταν αντιμετώπισε κάποιο πρόβλημα υγείας και το 11% από τότε που ασθένησε πρόσωπο του συγγενικού τους περιβάλλοντος.\nΠερίπου οι μισοί (44%) επιλέγουν συμπληρώματα διατροφής με βάση τις ιδιότητες του σκευάσματος ενώ σημαντικό ρόλο παίζει και η σύστασή του (22%) Μόνο το 12% επηρεάζεται από το κόστος του. Μικρότερο ποσοστό επιλέγει ευκαιριακά (5%) ή βάσει διαφήμισης (5%). Αναφορικά με τα κριτήρια επιλογής συμπληρωμάτων διατροφής, περίπου οι μισοί (48%) αναφέρουν την ασφάλεια και την υγιεινή του σημείου πώλησης, το 23% την ευκολία στην εύρεση και αγορά τους, το 21% την τιμή και το 25% την επωνυμία τους. Φαρμακοποιός και γιατρός -κατά 33% αντίστοιχα- υπέδειξαν στους συμμετέχοντες στην έρευνα τη χρήση συμπληρωμάτων διατροφής. Περίπου οκτώ στους δέκα (77%) υποστηρίζει ότι έχει ενημερώσει το θεράποντα ιατρό του για το ότι λαμβάνει συμπληρώματα διατροφής.


Καλύτερη Ζωή: Μαρτίου 2011\nΚατάθλιψη: μικρές συμβουλές αντιμετώπισης και πρώτων βοηθειών\nΌπως είπαμε και σε προηγούμενο άρθρο για την κατάθλιψη, πρόκειται για μία σοβαρή κατάσταση που μπορεί να απειλήσει όχι μόνο την ψυχική και σωματική μας υγεία. Μπορεί να είναι μία παροδική κατάσταση, μπορεί όμως και να απαιτεί τη βοήθεια ενός ειδικού που θα μας καθοδηγήσει έξω από το λαβύρινθο του καταθλιπτικού συναισθήματος. Παρόλα αυτά, υπάρχουν πράγματα που μπορείτε να κάνετε για να βοηθήσετε τον εαυτό σας να αντιδράσει: δείτε το σαν παροχή πρώτων βοηθειών στον εαυτό σας!\n- Καλλιεργείστε υποστηρικτικές σχέσεις.\nΦαίνεται πάρα πολύ δύσκολο, σχεδόν εξαντλητικό στους ανθρώπους που υποφέρουν από καταθλιπτικά συναισθήματα να μιλήσουν, να επικοινωνήσουν, να διατηρήσουν τις κοινωνικές τους επαφές. Είναι πολύ πιο άνετο και βολικό να κρυφτούμε μέσα στο όστρακό μας, καλά κρυμμένοι και σιωπηλοί. Παλέψτε το. Τα πράγματα που βοηθούν περισσότερο είναι αυτά που μας φαίνονται πιο δύσκολα. Διαλέξτε έναν άνθρωπο από το περιβάλλον σας και μιλήστε του για αυτό που σας συμβαίνει. Προσπαθείστε να διατηρήσετε τις κοινωνικές σας δραστηριότητες, ακόμα κι αν νιώθετε απρόθυμοι. Μικρές νησίδες κοινωνικότητας και επαφής μέσα στην εβδομάδα θα βοηθήσουν να καταπολεμήσετε το συναίσθημα της απομόνωσης και της μοναξιάς. Μιλήστε για τα συναισθήματά σας και ζητήστε κατανόηση και υπομονή από το περιβάλλον σας. Δείτε ένα ψυχολόγο και μιλήστε του για όλο το βάρος που κουβαλάτε.\n- Φροντίστε τον εαυτό σας.\nΑκόμα και αν σε αυτή τη φάση δεν αισθάνεστε ευχαρίστηση ή νιώθετε ότι τίποτα δεν μπορεί να διασκεδάσει τη θλίψη σας, ασχοληθείτε με πράγματα που σας άρεσαν παλιότερα. Δε χρειάζεται να ανέβετε το Έβερεστ. Ένα καλό βιβλίο, οι αγαπημένες σας ταινίες, ένας μικρός περίπατος ή μία βόλτα με το αυτοκίνητο. Ό,τι σας ευχαριστεί. Αντισταθείτε σε εκείνο το συναίσθημα που σας καλεί να μείνετε όλη μέρα κάτω από την κουβέρτα και βγείτε στον κόσμο. Στην αρχή φαίνεται βουνό, όμως μπορεί να εκπλαγείτε από το πόσο ανακουφιστικό μπορεί να είναι. Πρώτα και πάνω από όλα, δείξτε κατανόηση και υπομονή στον εαυτό σας. Μην τον μαστιγώνετε και μην τον κατηγορείτε για αυτό που συμβαίνει.\n- Χρησιμοποιείστε το σώμα σας.\nΗ άσκηση, ήπιας μορφής και από λίγο κάθε μέρα, μπορεί να έχει θαυματουργά αποτελέσματα στην ψυχική μας κατάσταση. Περπατήστε. Ανεβείτε με τις σκάλες και όχι με το ασανσέρ. Παρκάρετε λίγο πιο μακριά. Τεντωθείτε για να πιάσετε κάτι από τα ψηλά ράφια. Τονώστε το σώμα σας με κάθε ευκαιρία που σας δίνεται (αν αρχίσετε να το παρατηρείτε, θα δείτε πως μας δίνονται άπειρες τέτοιες ευκαιρίες καθημερινά). Βγείτε στον ήλιο. Ευτυχώς στην Ελλάδα έχουμε αρκετό! Ο ήλιος βοηθάει στη δημιουργία θετικής συναισθηματικής αίσθησης.\n- Μελετήστε τον εαυτό σας.\nΑσχοληθείτε με τα συναισθήματά σας και με τις σκέψεις σας κρατώντας ένα ημερολόγιο και παρατηρώντας τί σας συμβαίνει, τί σας βελτιώνει και τί σας επιδεινώνει. Μόλις τελειώσετε με τα αρνητικά συναισθήματα, πάρτε λίγο χρόνο και σκεφτείτε τί σας αρέσει στον εαυτό σας, τί κάνατε καλά σήμερα, τί θα κάνετε καλά αύριο.\nΒάλτε μικρούς στόχους και ξεκινήστε με μικρά βήματα χωρίς να φέρνετε τον εαυτό σας αντιμέτωπο με το αδύνατο και την αποτυχία. Είναι προτιμότερο να πείτε αύριο θα κάνω ένα μικρό περίπατο στη γειτονιά παρά να λέτε καθημερινά την επόμενη εβδομάδα θα αρχίσω κολυμβητήριο!\nLabels: Καταθλιψη, Ψυχολογία\nΑντιμετώπιση άγχους: Η οργάνωση "διώχνει" το άγχος.\nΤο διαρκές άγχος αποτελεί ένα πολύ σημαντικό και ίσως το πιο συχνό στις μέρες μας πρόβλημα της καθημερινότητας. Για όσους από εμάς ταλαιπωρούνται από αυτή την ανελέητη αίσθηση που ξεκινάει από μέσα μας, έχει έρθει ο καιρός να κάνουμε κάτι γι αυτό και να μην αφήνουμε αυτή την κατάσταση να χρονίζει και να μας χαλάει τη μέρα. Το άγχος μπορεί να προέρχεται από πολλά και διαφορετικά προβλήματα, τα οποία μπορεί να είναι παθολογικά αλλά μπορεί και να προέρχονται από την πίεση της καθημερινότητας σε συνδυασμό με την κακή διαχείριση μας.\nΈνας πρακτικός τρόπος να βοηθήσουμε τον αγχώδη εαυτό μας είναι να οργανωθούμε καλύτερα. Καλύτερη διαχείριση του χρόνου μας σημαίνει λιγότερες εκκρεμότητες και μείωση του δυσάρεστου συναισθήματος ότι "μας κυνηγάει η ζωή".\n- Οργανωθείτε! Μία λίστα την ημέρα το άγχος κάνει πέρα. Ορίστε από νωρίς τί πρέπει να γίνει σήμερα και προσπαθήστε να ανταποκριθείτε στο πρόγραμμά σας. Αυτό θα σας βοηθήσει όχι μόνο να αισθανθείτε ξανά κύριος της κατάστασης αλλά και να απολαύσετε ένα νέο συναίσθημα ικανοποίησης στο τέλος της μέρας.\n- Εκτιμήστε την κατάσταση και τις δυνατότητες σας. Έχουμε την τάση να φορτώνουμε τον εαυτό μας με ευθύνες, δουλειές και προβληματισμούς χωρίς να αξιολογούμε "πόσο αντέχουμε". Για πολλούς από μας το να πούμε όχι, το να πούμε δεν μπορώ, δεν ξέρω, δεν προλαβαίνω, σηματοδοτεί μία ήττα: έχουμε μάθει ότι πρέπει να τα κάνουμε όλα, να τα προλαβαίνουμε όλα, να τα ελέγχουμε όλα. Βάλτε τα όρια σας. Αν, μέσω δοκιμής και λάθους, δείτε ότι δεν μπορείτε να τηρήσετε το πρόγραμμά σας, ελαφρώστε το λιγάκι.\n- Ξεμπερδέψτε με εκκρεμότητες που χρονίζουν. Όλοι, μα όλοι, έχουμε κρυμμένες "στη ντουλάπα" μας κάποιες δουλειές, κάποιες εκκρεμότητες και υποχρεώσεις που μας ταλαιπωρούν μέρα με την ημέρα. Και όσο μας ταλαιπωρούν, τόσο τις αναβάλλουμε και όσο τις αναβάλλουμε, τόσο μας γίνονται βραχνάς. Πάρτε μία βαθειά ανάσα σήμερα και ξεκαθαρίστε. Ξεκινήστε από εκείνο το συρτάρι που κάθε φορά που το ανοίγετε σας πιάνει ίλιγγος, από εκείνη τη γραφειοκρατική δουλειά που σιχαίνεστε, από εκείνο το τηλεφώνημα που κάθε μέρα σκέφτεστε και ποτέ δεν κάνετε. Μπορεί τώρα να φαίνεται βουνό, αλλά θα πάρει από επάνω σας ένα βάρος και θα σας δώσει ενέργεια για να ασχοληθείτε με κάτι άλλο. Ίσως κάτι πιο ευχάριστο!\n- Ενεργοποιήστε και εκμεταλλευτείτε τους διαθέσιμους πόρους σας. Οι καλύτεροι μάνατζερ είναι αυτοί που ξέρουν να αναθέτουν την κατάλληλη δουλειά στον κατάλληλο άνθρωπο. Αναθέστε μικροδουλίτσες στους γύρω σας: όχι μόνο θα σας ξελαφρώσει, αλλά θα σας δώσει και μία αίσθηση ασφάλειας και συντροφικότητας. Υπάρχουν άνθρωποι που μπορούν να σας βοηθήσουν, ακόμα κι αν αυτό σημαίνει να βάλουν τα πιάτα στο πλυντήριο ή να πληρώσουν τη δεη.\nΠροσοχή. Υπάρχει ο κίνδυνος όλο σας το άγχος να μεταφερθεί πάνω στην νέα σας ιδέα της οργάνωσης. Στο άγχος δεν αρέσουν καθόλου οι αλλαγές! Παρατηρείστε τι σας συμβαίνει και μη διστάσετε να ζητήσετε τη συμβολή -και τη συμβουλή- ενός ειδικού.\nLabels: Αλλαγή, Διαχείριση άγχους, Καθημερινότητα\nΜία σοφή Κινέζικη παροιμία για Καλύτερη Ζωή.\nΟ Κινέζικος πολιτισμός, άγνωστος για εμάς τους δυτικούς, κρύβει μεγάλη σοφία για τη ζωή και τον άνθρωπο.Υπάρχει μία Κινέζικη παροιμία, απλή και αληθινή, που αξίζει να βάλουμε μέσα στο μυαλό μας και να την ψιθυρίσουμε όταν τα πράγματα φαίνεται να πηγαίνουν από το κακό στο χειρότερο. Λένε λοιπόν:\nΑν κάτι δεν διορθώνεται, γιατί να στεναχωριέσαι;\nΚαι αν κάτι διορθώνεται, γιατί να στεναχωριέσαι;\nΜε μία πρώτη ματιά μπορεί να φαίνεται φαταλιστική, μοιρολατρική και αδύναμη αντιμετώπιση, όμως αν κοιτάξετε λίγο πιο βαθιά δεν είναι καθόλου. Μέσα σε πολύ λίγες λέξεις, το μικρό αυτό γνωμικό μας διδάσκει τη ματαιότητα της ενοχής αλλά και τη δύναμη της προσωπικής μας ευθύνης. Είναι σαν να μας προτρέπει: αφήστε πίσω τα αδιέξοδα που έχουν δημιουργηθεί και συγκεντρώστε την προσοχή σας σε αυτά που μπορείτε να κάνετε. Αν κάτι μπορεί να αλλάξει, να διορθωθεί, να βελτιωθεί, σηκώστε τα μανίκια και ξεκινήστε από εκεί, με δύναμη και χωρίς μεμψιμοιρία. Τα αρνητικά ερεθίσματα και οι δυσάρεστες καταστάσεις έχουν πολύ συχνά το "ταλέντο" να απορροφούν όλη μας την προσοχή και να καταναλώνουν όλα μας τα συναισθήματα. Μήπως έτσι γινόμαστε τυφλοί σε όλες τις άλλες δυνατότητες που μας ανοίγονται μέρα με τη μέρα;\nΚάντε σήμερα μία λίστα. Πόσα είναι αυτά που δεν αλλάζουν; Ποσά είναι αυτά για τα οποία κάτι μπορείτε να κάνετε; Μήπως αντί να χτυπάτε τη γροθιά στο μαχαίρι ήρθε η ώρα να πάρετε το μαχαίρι και να κόψετε τους γόρδιους δεσμούς;\nLabels: Αλλαγή, Συμβουλευτική\nΤα συναισθήματά μας επηρεάζουν, καθορίζουν, διευθύνουν, τη μέρα μας και τη ζωή μας. Σκέφτεστε χιλιάδες πράγματα μέσα σε μία μέρα. Πάρτε ένα λεπτό και κοιτάξτε μέσα σας: Πώς νιώθετε σήμερα, τώρα, τούτο το λεπτό; Και γιατί; Είναι ο καλύτερος τρόπος να ξεκινήσετε μία καινούρια σχέση με τον εαυτό σας και τον εσωτερικό σας συναισθηματικό και ψυχικό κόσμο, να ανακαλύψετε νέες δυνατότητες, νέα μονοπάτια, νέους τρόπους αντιμετώπισης παλιών καταστάσεων. Γνωρίζοντας τα συναισθήματά μας, εκφράζοντας και δίνοντας όνομα σε αυτό που νιώθουμε μπορούμε να κατανοήσουμε καλύτερα τί μας συμβαίνει, τί πάει καλά, τί χρειάζεται την προσοχή μας, από που πρέπει να ξεκινήσουμε την αλλαγή.\nΗ συμβουλή της ημέρας; Τυπώστε το παρακάτω "συναισθηματικό καρτούν" και βάλτε το με ένα μαγνητάκι πάνω στο ψυγείο σας. Έτσι, θα το βλέπετε συχνά και θα σας υπενθυμίζει να στρέψετε τη ματιά σας προς τα μέσα και να αναρωτηθείτε "στ' αλήθεια, πώς νιώθω τώρα; Γιατί;".\nΤα παιδιά, ιδιαίτερα λίγο μεγαλύτερης ηλικίας, μπορούν να πάρουν μέρος στο "παιχνίδι" που δίνει μία καθημερινή ευκαιρία για συναισθηματικό διάλογο και συναισθηματική εκπαίδευση.\nLabels: Διαχείριση συναισθημάτων, Παιδιά, Ψυχολογία\nΟι περισσότεροι άνθρωποι που συναντούμε στην πρακτική μας ως ψυχολόγοι πάσχουν από έλλειψη αυτού που θα ονομάζαμε "εσωτερική ματιά", την ικανότητα δηλαδή να κοιτάξουν προς τα μέσα, στον εαυτό τους και να δουλέψουν με τα συναισθήματά τους και τις σκέψεις τους. Ξεκινώντας να βελτιώσουμε τη συναισθηματική μας και ψυχολογική κατάσταση και κατά συνέπεια τη ζωή μας και τις σχέσεις μας, χρειάζεται να στρέψουμε το βλέμμα προς τα μέσα και να δώσουμε όνομα και ταυτότητα στα συναισθήματα, στις σκέψεις και τις ανάγκες μας. Πολλές φορές, ακόμα και ενήλικες, δυσκολεύονται εξαιρετικά να απαντήσουν στην ερώτηση "Πώς νιώθεις αυτή τη στιγμή;", με αποτέλεσμα να έχουν επιπρόσθετες δυσκολίες στη διαχείριση των καταστάσεων που βιώνουν. Η εκπαίδευση στα συναισθήματα μπορεί να ξεκινήσει πολύ νωρίς βοηθώντας τα παιδιά να αναπτύξουν ένα συναισθηματικό λεξιλόγιο και μία πιο δυνατή "εσωτερική ματιά" αλλά και τη δυνατότητα να καταλαβαίνουν καλύτερα τους γύρω τους και να δημιουργούν σχέσεις με κατανόηση και ενσυναίσθηση.\nΠώς να ξεκινήσετε τη συναισθηματική εκπαίδευση.\nΗ καθημερινότητα με τα παιδιά μας παρέχει πάρα πολλές δραστηριότητες που προσφέρονται ιδιαίτερα για "συναισθηματικές κουβέντες".\nΧρησιμοποιείστε τα παραμύθια, τις παιδικές ταινίες, ακόμα και τα παιχνίδια για να ενθαρρύνεται την εξοικείωση με τα συναισθήματα. Διαβάζοντας για παράδειγμα ένα παραμύθι, μπορείτε να διακόψετε την αφήγηση και να ρωτήσετε με ενδιαφέρον "πως λες να αισθάνεται τώρα ο πρωταγωνιστής;" ή "εσύ τί θα έκανες αν ήταν στη θέση του;". Θυμάμαι ακόμα όταν η μητέρα μου με ρώτησε τί νομίζω ότι σκέφτεται ο μολυβένιος στρατιώτης όταν ήταν μέσα στο χάρτινο καραβάκι του πλέοντας στον υπόνομο...\nΤα παιχνίδια επίσης παρέχουν στα παιδιά τη δυνατότητα να χτίσουν ιστορίες που διατηρούν ζωντανό το ενδιαφέρον του. Ένα κουκλόσπιτο μπορεί να γίνει η σκηνή πάνω στην οποία θα σας διηγηθεί οικογενειακές ιστορίες και μία ομάδα από κούκλες που πίνουν τσάι μπορεί να ξεκινήσει ζωντανές συζητήσεις: τί λένε; αυτή εδώ μου φαίνεται λιγάκι στεναχωρημένη, τί σκέφτεται; Στα παιδιά αρέσουν πολύ οι ιστορίες και τα σενάρια καθώς δίνουν έκφραση και διέξοδο στη φαντασία και τη δημιουργικότητά τους.\nΟι παιδικές ζωγραφιές είναι τόσο εκφραστικές και πλούσιες σε νοήματα που χρησιμοποιούνται από τους επαγγελματίες της ψυχικής υγείας για την αξιολόγηση και την κατανόηση του ψυχικού κόσμου των παιδιών. Παρόλο που μέχρι τα οχτώ περίπου χρόνια τα σχέδια των παιδιών φαίνονται να επαναλαμβάνονται και να μην έχουν ιδιαίτερο νόημα, αναζητήστε την κρυμμένη συναισθηματική ιστορία πίσω από τα σκίτσα. Ποιούς ζωγραφίζει; Ποιός μένει σε αυτό το σπίτι; Είναι χαρούμενη οικογένεια; τί κάνουν όταν είναι όλοι μαζί;\nΧρησιμοποιείστε συναισθηματικές λέξεις μέσα στην οικογενειακή καθημερινότητα. Είναι ο καλύτερος τρόπος για να τις κάνει το παιδί κτήμα του και να τις ενσωματώσει στον τρόπο που σκέφτεται και αντιλαμβάνεται τον κόσμο. Πείτε πόσο ευχαριστημένοι είστε που έχετε το μικρό σας, πόσο ενθουσιασμένοι για τη βόλτα του σαββάτου, χαρούμενοι ή φοβισμένοι. Αν το παιδί σας σας δει πολύ κουρασμένους ή δακρυσμένους ή πολύ χαρούμενους, αρπάξτε την ευκαιρία και μιλήστε για το πώς αισθάνεστε και γιατί. Τα παιδιά καταλαβαίνουν πολύ περισσότερα από αυτά που μπορούν να εκφράσουν με τις λεξούλες τους.\nΕσείς πως μιλάτε στα παιδιά σας για τα συναισθήματα;\nΗ επίσκεψη σε έναν ψυχολόγο συνοδεύεται συχνά από μία ήδη τεταμένη κατάσταση: μία δύσκολη περίοδος στη ζωή μας, ένα πρόβλημα που μας πιέζει, μία δύσκολη καθημερινότητα ή ένα ψυχολογικό πρόβλημα σε εμάς ή στο περιβάλλον μας που μας ταλαιπωρεί. Για πολλούς ανθρώπους, η απόφαση να επισκεφτούν έναν ειδικό της ψυχικής υγείας επισκιάζεται (και επηρεάζεται) από διάφορους μύθους, παρανοήσεις και παρεξηγήσεις. Αυτό συμβαίνει γιατί, μην έχοντας αντίστοιχη εμπειρία, δεν ξέρουμε ακριβώς τί να περιμένουμε και αυτό σίγουρα μας προσθέτει άγχος και δισταγμούς.\nΤί είναι "αυτοί οι ψυχολόγοι";\nΟι ψυχολόγοι είναι πτυχιούχοι των αντίστοιχων τμημάτων ψυχολογίας της ανώτατης εκπαίδευσης. Στην Ελλάδα, τμήματα ψυχολογίας υπάρχουν στο Πανεπιστήμιο Αθηνών, Θεσσαλονίκης, Κρήτης, Ιωαννίνων και στο Πάντειο Πανεπιστήμιο. Προκειμένου να εργαστούν οφείλουν να διαθέτουν άδεια ασκήσεως επαγγέλματος, η οποία χορηγείται μόνο σε όσους πληρούν τα τυπικά και νομικά προσόντα. Αν έχετε αμφιβολίες για τα εχέγγυα του ειδικού που έχετε διαλέξει, ρωτήστε λεπτομέρειες για το βιογραφικό του.\nΟ ψυχολόγος είναι γιατρός;\nΗ ψυχολογία και η ψυχιατρική έχουν βέβαια κοινές αναφορές αλλά διαφέρουν σημαντικά στον τρόπο που εργάζονται και τα εργαλεία που χρησιμοποιούν. Οι ψυχολόγοι εκπαιδεύονται στη μελέτη της ανθρώπινης συμπεριφοράς και της αιτίες της και χρησιμοποιούν ψυχολογικές παρεμβάσεις. Οι ψυχολόγοι δεν είναι γιατροί και δεν χορηγούν φάρμακα.\nΟι ψυχίατροι είναι γιατροί με ειδικότητα στην ψυχιατρική, εκπαιδευμένοι στην πρόληψη, διάγνωση και θεραπεία ψυχικών παθήσεων, Οι ψυχίατροι μπορούν να συνταγογραφούν φάρμακα.\nΘα πρέπει να ξαπλώσω στο ντιβάνι;\nΗ παραδοσιακή εικόνα που έχουν πολλοί άνθρωποι για το γραφείο ενός ψυχολόγου περιλαμβάνει ένα ντιβάνι-ανάκλιντρο με έναν ξαπλωμένο ασθενή και έναν ψυχαναλυτή, με γυαλάκια και μούσι. Πράγματι, οι παραδοσιακοί ψυχαναλυτές χρησιμοποιούσαν αυτή την τακτική, όμως πολύ σπάνια θα συναντήσετε κάτι τέτοιο. Οι περισσότεροι ψυχολόγοι χρησιμοποιούν ένα γραφείο ή αναπαυτικές πολυθρόνες, διευκολύνοντας την επικοινωνιακή ατμόσφαιρα.\nΔηλαδή εγώ τώρα είμαι ασθενής;\nΟ όρος ασθενής χρησιμοποιείται από κάποιες θεωρητικές σχολές. Άλλες, θέλοντας να τονίσουν το γεγονός ότι ο άνθρωπος που επισκέπτεται τον ψυχολόγο είναι υγιής, με προσωπικές δυνατότητες και αξιοποιήσιμο δυναμικό χρησιμοποιούν τον όρο πελάτης. Χρησιμοποιείται επίσης ο όρος θεραπευόμενος που τοποθετεί τον ψυχολόγο και τον πελάτη στο ίδιο συνεχές αναδεικνύοντας τη σχέση ανάμεσα στους δύο.\nΚι αν είναι κουτσομπόλης;\nΗ εμπιστοσύνη είναι ο ακρογωνιαίος λίθος στη σχέση μας με τον ψυχολόγο. Στο κάτω κάτω είναι ο άνθρωπος στον οποίο ανοίγουμε την ψυχή μας και μιλάμε για τα πιο προσωπικά μας συναισθήματα και βιώματα. Χρειάζεται λοιπόν όχι μόνο να έχουμε εμπιστοσύνη στις γνώσεις του αλλά και στην εχεμύθεια του. Φυσικά, οτιδήποτε λέγεται μέσα στην ασφάλεια του γραφείου είναι απολύτως εμπιστευτικό και απόρρητο για όλους τους άλλους. Η επιστημονική και επαγγελματική δεοντολογία δεσμεύει όλους τους επαγγελματίες της ψυχικής υγείας.\nΠόση ώρα κρατάει;\nΈνα ραντεβού ή συνάντηση με έναν ψυχολόγο ονομάζεται συνήθως συνεδρία. Διαρκεί συνήθως 45 με 60 λεπτά, χωρίς αυτό να είναι δεσμευτικό. Η πρώτη συνεδρία μπορεί να διαρκέσει περισσότερο. Η συχνότητα των συνεδριών και η διάρκεια της θεραπευτικής σχέσης καθορίζεται από τους στόχους και τις ανάγκες του κάθε ατόμου. Καθένας μας είναι μοναδικός και αντίστοιχα μοναδικές είναι οι συνθήκες που αντιμετωπίζουμε.\nΚι αν δε μ αρέσει;\nΟι ψυχολόγοι ποικίλλουν όχι μόνο στην επιστημονική τους κατάρτιση αλλά και στις μεθόδους που χρησιμοποιούν και τον τρόπο που προσεγγίζουν τα διαφορετικά ζητήματα. Είναι όμως και άνθρωποι! Έχουν προσωπικότητα, χαρακτήρα και ιδιαιτερότητες όπως όλοι. Όπως συμβαίνει με όλες μας τις σχέσεις, δεν ταιριάζουν "όλοι με όλους". Αν πραγματικά έχετε πάρει απόφαση να βελτιώσετε τη ζωή σας, μην απογοητευτείτε.\nΠολλοί γονείς στην προσπάθεια τους να διασφαλίσουν, να προστατέψουν και στηρίξουν τα παιδιά τους στην ανάπτυξή τους γίνονται υπερπροστατευτικοί. Δημιουργούν δηλαδή ένα προστατευτικό δίχτυ γύρω από τα παιδιά, προσπαθώντας να προλάβουν κάθε πιθανό κίνδυνο, ξεκινώντας από ένα απλό κρύωμα και φτάνοντας ως τη "λάθος" επιλογή φίλων ή σπουδών. Το αποτέλεσμα; Οι γονείς γίνονται ολοένα και πιο παρεμβατικοί και κυριαρχικοί πάνω στα αναπτυσσόμενα παιδιά ενώ τα ίδια τα παιδιά αισθάνονται να ασφυκτιούν και ταυτόχρονα δε μαθαίνουν να αναλαμβάνουν ευθύνες και να παίρνουν πρωτοβουλίες.\nΣύμφωνα με μία μεγάλη έρευνα του βρετανικού ερευνητικού ινστιτούτου "Children's Society" τα παιδιά των υπερπροστατευτικών γονιών αισθάνονται δυστυχία και θυμό για τον περιορισμό των επιλογών τους. Τα ποσοστά αυξάνονται όσο τα παιδιά μεγαλώνουν και πλησιάζουν στην εφηβεία. Ένα επίσης πολύ σημαντικό εύρημα της έρευνας αυτής υποδεικνύει ότι τα παιδιά που μεγαλώνουν σε υπερπροστατευτικό περιβάλλον αισθάνονται μεγαλύτερη αγωνία και φόβο για το μέλλον και είναι ανέτοιμα να αντιμετωπίσουν τις υποχρεώσεις της ενήλικης ζωής. Προστατεύοντας τα παιδιά μας από τα δεινά και τους κινδύνους της ζωής αναπόφευκτα τους στερούμε και ένα σωρό εμπειρίες, γνώσεις, απογοητεύσεις και δυσκολίες που θα σφυρηλατήσουν τον αναπτυσσόμενο χαρακτήρα τους και θα τα βοηθήσουν να ανεξαρτητοποιηθούν και να μπουν στην ενήλικη ζωή τους με αυτοπεποίθηση και υπευθυνότητα.\nΚατάθλιψη: μικρές συμβουλές αντιμετώπισης και πρώτ...\nΑντιμετώπιση άγχους: Η οργάνωση "διώχνει" το άγχος...\nΤα Παιδία Νιώθει ή Πώς να ξεκινήσετε τη συναισθημα...


Ψάχνουν τα αίτια της τραγωδίας - ΤΑ ΝΕΑ\ntanea.gr > Ελλάδα > Ψάχνουν τα αίτια της τραγωδίας\nΨάχνουν τα αίτια της τραγωδίας\nΤο ταχύπλοο όπου επέβαιναν οι τέσσερις φίλοι καρφώθηκε τα ξημερώματα του Σαββάτου σε βράχια, στα Σφακιά\nΓιόγιακας Προκόπης 20 Μαΐου 2018 | 22:26\nΤα αποτελέσματα της ιατροδικαστικής και της τοξικολογικής εξέτασης περιμένουν οι ειδικοί που διερευνούν τα αίτια της τραγωδίας με το ταχύπλοο που καρφώθηκε τα ξημερώματα του Σαββάτου σε βράχια, στα Σφακιά, με αποτέλεσμα τρεις νέοι άνθρωποι να χάσουν τη ζωή τους και να τραυματιστεί σοβαρά ο τέταρτος της παρέας που παραμένει στο νοσοκομείο των Χανίων.\nΠαράλληλα, πραγματογνώμονες διενέργησαν αυτοψία στο κουφάρι του σκάφους που προσέκρουσε στον Φοίνικα Σφακίων εξετάζοντας την περίπτωση να σημειώθηκε κάποιο μηχανικό πρόβλημα στο σκάφος.\nΗ έκθεση από την πραγματογνωμοσύνη σε συνδυασμό με τη νεκροψία – νεκροτομή αλλά και τη μαρτυρία του τέταρτου της παρέας που νοσηλεύεται με βαριά κατάγματα αναμένεται να ρίξει φως στα αίτια της τραγωδίας.\nΧθες, έγινε η κηδεία του 35χρονου ιδιοκτήτη μπαρ στα Χανιά Μανώλη Τσεπίση. Σήμερα, συγγενείς και φίλοι θα πουν το τελευταίο αντίο στα δύο αδέλφια Στέλιο και Κωστή Κωνστανταράκη, ηλικίας 33 και 32 χρόνων, που έχασαν επίσης τη ζωή τους.\nΤα ξημερώματα. Το δυστύχημα προκλήθηκε γύρω στις δύο τα ξημερώματα του Σαββάτου. Σύμφωνα με τα όσα έχουν γίνει έως τώρα γνωστά, οι τρεις νέοι, μαζί με τον τέταρτο της παρέας, είχαν ξεκινήσει από τα Χανιά το πρωί τού Σαββάτου για να πάνε στο «μπάτσελορ» πάρτι ενός φίλου τους. Πάντα, κατά τις ίδιες πληροφορίες, στον γυρισμό από την Αγία Ρουμέλη και με κατεύθυνση το Λουτρό, όπου και θα διανυκτέρευαν, το ταχύπλοο στο οποίο επέβαιναν ανέπτυξε ξαφνικά ταχύτητα και έπεσε πάνω στα βράχια στην περιοχή του Φοίνικα.\nΟ ήχος που προκλήθηκε από τη σφοδρή πρόσκρουση του ταχύπλοου κινητοποίησε ψαράδες και κατοίκους της περιοχής οι οποίοι αντιλήφθηκαν τι είχε συμβεί και ειδοποίησαν το Λιμενικό και την Πυροσβεστική. Ετσι, ύστερα από λίγο στο σημείο έφτασαν λιμενικοί και 12 πυροσβέστες από τα κλιμάκια της Ανώπολης και Βρυσών για την επιχείρηση απεγκλωβισμού των επιβαινόντων.\nΨαράδες κατάφεραν να ανασύρουν από τη θάλασσα τον 31χρονο τραυματία, που σφάδαζε από τους πόνους εξαιτίας των καταγμάτων στους σπονδύλους και τα πλευρά.\nΟ νεαρός άντρας, που ήταν ο κουμπάρος στον γάμο που επρόκειτο να γίνει, μεταφέρθηκε και νοσηλεύεται, όπως προαναφέρθηκε, στο νοσοκομείο των Χανίων με την κατάσταση της υγείας του να κρίνεται από τους γιατρούς σοβαρή.\nΛιπόθυμος. Σύμφωνα με τα όσα έγιναν γνωστά από το Λιμενικό, ο 35χρονος ιδιοκτήτης μπαρ ανασύρθηκε από τη θάλασσα λιπόθυμος και μεταφέρθηκε στο Πολυδύναμο Περιφερειακό Ιατρείο Σφακίων, όπου οι γιατροί διαπίστωσαν τον θάνατό του.\nΚατά τους λιμενικούς, το σκάφος μετά τη σφοδρή πρόσκρουση στα βράχια ανετράπη εγκλωβίζοντας το ένα από τα δύο αδέλφια. Λίγα μέτρα πιο πέρα βρέθηκε και ο δεύτερος αδελφός. Και οι δύο ανασύρθηκαν λιπόθυμοι και λίγη ώρα αργότερα διαπιστώθηκε ο θάνατός τους από τους γιατρούς.\nΤα δύο αδέλφια ήταν γνωστοί οδοντίατροι των Χανίων. Ο Στέλιος Κωνστανταράκης έκανε το 2012 μεταπτυχιακές σπουδές στην εμφυτευματολογία στο πανεπιστήμιο UCLA ενώ ο Κωστής Κωνστανταράκης ήταν γενικός οδοντίατρος με εξειδίκευση στην κλινική και χειρουργική μικροενδοδοντία με μεταπτυχιακές σπουδές στο Τορίνο.


Ο μπέμπης μου είναι ενός ...\nΟ μπέμπης μου είναι ενός μηνός και οι κενώσεις του είναι σαν πηχτή πάστα χρώμα πρασινοκαφέ\nΟ μπέμπης μου σε δύο ημέρες θα γίνει ένα μηνών. Έχει κολικούς και μας δώσανε το γάλα sanilac ac . Βοηθάει στους κολικούς καθώς δεν κλαίει όπως πριν όλο το βράδυ . Όμως οι κενώσεις του έχουν αραιώσει πάρα πολύ . Άνα 4-6 μέρες τα κάνει . Του βάζουμε μέσα στο γάλα και χαμομήλι 3 φορές την μέρα πάντα με την υπόδειξη της παιδιάτρου. Κάνουμε μικτή διατροφή . Οι κενώσεις του είναι σαν πηχτή πάστα χρώμα πρασινοκαφε . Βάρος περνει κανονικά και τρώει κάθε 2 - 3 ώρες 70-120ml . Απλά θέλω και μια δεύτερη γνώμη είναι φυσιολογικό να έχει κενώσεις τόσο αραιά; Προτείνετε να κάνω κάτι;\nΕίναι φυσιολογικά. Διαβάστε το σχετικό άρθρο.


Ο ΟΦΗτζής δεν είναι ρατσιστής - Oficrete.gr - Ανάψαμε φωτιά...\nΟ ΟΦΗτζής δεν είναι ρατσιστής\nΟ φίλος του ΟΦΗ, Γιώργος Χρηστάκης, γράφει τους λόγους για τους οποίους ένας Ομιλίτης δε νοείται να είναι ρατσιστής.\nΟ ΟΦΗτζής δε γίνεται να είναι ρατσιστής. Αυτός που από την Ντία και πάνω τον αποκαλούν Σαρακηνό, Αφρικανό και απόγονο του Ιμπραήμ, δε γίνεται να είναι ρατσιστής.\nΑυτός που αποθέωσε παιχταράδες από την Κόστα Ρίκα, την Αλβανία, τη Βραζιλία, τη Χιλή, δε γίνεται να είναι ρατσιστής.\nΑυτός που είδε το γήπεδό του να χτίζεται σε έκταση που παραχωρήθηκε από τους Μικρασιάτες πρόσφυγες, δε γίνεται να είναι ρατσιστής.\nΟ ΟΦΗτζής που τιμά τους νεκρούς προγόνους του, που πολέμησε τους Ναζί μαζί με τους ιθαγενείς Μαορί, δε γίνεται να είναι ρατσιστής. Που πιστεύει στο όραμα ενός Έλληνα μετανάστη στην άλλη άκρη του πλανήτη και αγωνίζεται για την ισότητα και το σεβασμό στο ποδόσφαιρο, δε γίνεται να είναι ρατσιστής. Είναι ρατσιστής απέναντι στην ηλιθιότητα, στους πέντε - δέκα που δυστυχώς υπάρχουν ανάμεσα μας και είμαστε αναγκασμένοι να ζούμε μαζί τους στα ίδια γήπεδα.\nΟ ΟΦΗτζής δεν έχει καμία ανάγκη να αποδείξει ότι είναι Έλληνας. Ο Κρητικός δεν έκανε ποτέ κάτι για να αποδείξει το οτιδήποτε. Όποτε η υπόλοιπη Ελλάδα τον τίμησε για τους αγώνες και τα κατορθώματα του, ο Κρητικός πάντα έσκυβε ταπεινά το κεφάλι και δήλωνε πως «έκανε το χρέος του». Τίποτα παραπάνω.\nΟ Κρητικός ΟΦΗτζής ξέρει πολύ καλά ποιος είναι και δεν έχει καμία ανάγκη να του το αναγνωρίσουν οι υπόλοιποι. Γιατί έχει χοντρά… καρούλια και πολύ χώρο ακόμα, για να τους γράψει όλους αυτούς όταν πρέπει επίσης. Αυτό που έχει λόγο να αποδείξει είναι ότι δεν έχει καμία απολύτως ανάγκη αυτούς τους πέντε - δέκα που πρόσφατα βρήκαν χρήσιμο να χαρακτηρίσουν ομάδα της Θεσσαλονίκης με βάση τη θρησκευτική της καταβολή, ενώ την περασμένη βδομάδα θέλησαν να αποδείξουν μέχρι και ότι είναι… πιο Έλληνες από τους Ηπειρώτες συμπατριώτες μας.\nΥΓ. Καταλαβαίνω την ανάγκη να πικάρεις τον αντίπαλο, αλλά για να το κάνεις αυτό υπάρχουν ένα σωρό τρόποι. Ο ρατσισμός είναι ο πιο ηλίθιος από αυτούς. Ο ΟΦΗ της Κρήτης δεν έχει καμία σχέση με τον πολιτισμό των ηλιθίων. Οι εποχές που στην ομάδα επικρατούσαν σκιές και απαξίωση ώστε να βρίσκει χώρο και τρόπο ο κάθε κομπλεξικός, έχουν περάσει ανεπιστρεπτί. Η ανάσταση του ΟΦΗ ας ρίξει φως σε ορισμένα μυαλά, που το έχουν ανάγκη επιτέλους. Είναι ντροπή να αναγκάζεις ΑΥΤΗ τη διοίκηση, που βγήκε από τα όνειρά μας, να σκύβει το κεφάλι και να ζητά συγνώμη από τα Γιάννενα για ένα τέτοιο πανό. Φαντασία και ευρηματικότητα μάγκες!


Gay friendly προορισμοί για να επισκευτείς με τον σύντροφό σου\nΠάρε μια γεύση από τους πιο προοδευτικούς gay friendly προορισμούς που ανοίγουν την αγκαλιά τους στους ταξιδιώτες της LGBTQ+ κοινότητας\nΚατερίνα Ταλιαδούρου\t1 year ago LGBTQI+ Travel\nΤα τελευταία χρόνια όλο και περισσότερα έθνη εκσυγχρονίζονται και παρέχουν ισότητα σε ζευγάρια του ίδιου φύλου. Αν θες κι εσύ να επισκεφτείς τους πιο gay friendly προορισμούς του κόσμου και να ταξιδέψεις στις πιο queer γειτονιές, οι παρακάτω προορισμοί είναι must-see για εσένα και τον σύντροφό σου ή τους φίλους σου!\nΗ λίστα με τους πιο gay friendly προορισμούς που δε θα ξέρεις ποιον να διαλέξεις:\nThessaloniki Pride: “Τα σώματα, οι δρόμοι, οι ζωές μας, μας ανήκουν”\nΗ Δανία αποτελεί έναν από τους top gay friendly προορισμούς καθώς είναι το πρώτο έθνος στον κόσμο που αναγνώρισε τους γάμους μεταξύ ομοφυλοφίλων, μόλις το 1989. Στην πρωτεύουσα της Δανίας, την Κοπεγχάγη, φιλοξενείται ένα από τα παλαιότερα ανοιχτά gay bar της Ευρώπης, το Centralhjørnet, το οποίο γιόρτασε τα 100α γενέθλιά του το 2017. Η Κοπεγχάγη, επίσης, φιλοξενεί μια από τις πιο εκκεντρικές σκηνές της μόδας, εξαιρετικά κοκτέιλ μπαρ και καταλύματα, τα οποία είναι φιλικά προς τα ομοφυλόφιλα ζευγάρια και καθιστούν τη συγκεκριμένη πόλη ένα από τα πιο προοδευτικά μέρη της γης. Αν την επισκεφτείς αξίζει να πας και μια βόλτα στην “Πλατεία του Ουράνιου Τόξου” που πήρε το όνομά της λόγω της αναγνώρισης των ίσων δικαιωμάτων.\nUnsplash/ Nick Karvounis\nΤο Palm Springs βρίσκεται περίπου 100 μίλια ανατολικά του Los Angeles και είναι ένας επίγειος παράδεισος, με το ατελείωτο ηλιοβασίλεμα, ο οποίος ανοίγει την αγκαλιά του σε όλους τους gay. Ο συγκεκριμένος gay friendly προορισμός παρέχει μια σειρά από υπαίθριες δραστηριότητες και εξαιρετικό φαγητό. Προσφέρει, επίσης, πολλαπλές επιλογές για καταλύματα τα οποία απευθύνονται αποκλειστικά μόνο σε άνδρες ή γυναίκες. Σίγουρα αν είσαι γυναίκα θα πρέπει να ζήσεις οπωσδήποτε το Dinah, τη μεγαλύτερη εκδήλωση λεσβιών στον κόσμο, που πραγματοποιείται κάθε χρόνο. Βάλε το αντηλιακό σου και έφυγες για ταξίδι!\nUnsplash/ Cesar Cid\nΟποιαδήποτε φαντασίωση έχεις, πίστεψέ με μπορεί να γίνει πραγματικότητα στο Βερολίνο. Το Βερολίνο υπερηφανεύεται για την ιστορία των gay από την δεκαετία του 1920. Οι περιοχές Schöneberg, που φιλοξενούν το Pride, Kreuzberg και Prenzlauerberg παρέχουν μια ποικιλία από κλαμπ, μπαρ και εστιατόρια. Το Βερολίνο είναι η πόλη που παρτάρει μέχρι το πρωί και σίγουρα το ταξίδι θα σου μείνει αξέχαστο!\nΗ Ταϊβάν αποτελεί έναν από τους πιο gay friendly προορισμούς στην Ασία και από το 2019 είναι η πρώτη χώρα στην Ήπειρο που νομιμοποίησε τον γάμο μεταξύ ομοφυλόφιλων. Η Ταϊβάν έχει δείξει την αγάπη της προς τους gay αρκετές φορές, από τα εκθέματα στο Μουσείο Σύγχρονης Τέχνης Ταϊπέι μέχρι τις τεράστιες παρελάσεις υπερηφάνειας και τη Σύνοδο Κορυφής της GOL, ένα συνέδριο παραγωγής ταινιών που επικεντρώνεται στις αφηγήσεις των LGBTQ+. Μπορείς, επίσης, να διασκεδάσεις στα φημισμένα club χορού και το καραόκε μπαρ G * Star, το λεσβιακό μπαρ Taboo ή και στο μεσογειακό εστιατόριο Katsikafe στο Kaohsiung.\nUnsplash/ Joel Fulgencio\nΗ πόλη Σίτζες βρίσκεται περίπου 35 χλμ. νοτιοδυτικά της Βαρκελώνης και είναι μια πηγή φωτός για τη gay σκηνή της Ισπανίας και φιλοξενεί ταξιδιώτες της LGBTQ+ κοινότητας από όλο τον κόσμο. Οι παραλίες με τις χρυσαφένιες αμμουδιές και η καλοκαιρινή αύρα καθιστούν τη Σίτζες τον απόλυτο καλοκαιρινό προορισμό, ο οποίος μπορεί να αποτελέσει και σημείο εκκίνησης για τη Μύκονο και την Ίμπιζα, οι οποίοι είναι εξίσου ανοιχτοί και φιλικοί προς τους gay.\nUnsplash/ chan lee\n“Athens Home For All”: Νιώσε ασφαλής να είσαι ο εαυτός σου!\nΗ βορειότερη πρωτεύουσα του κόσμου, το Ρέικιαβικ, έχει χαρακτηριστεί ως ένα από τους πιο gay friendly και προοδευτικούς προορισμούς του κόσμου. Το pride parade στο Ρέικιαβικ είναι μια από τις πιο παλιές παρελάσεις LGBTQ+ της Ευρώπης μαζί με την εκδήλωση Bears on Ice. Η Ισλανδία έχει μια από τις πιο προοδευτικές νομοθεσίες του κόσμου. Το 2006, στα ζευγάρια του ίδιου φύλου παραχωρήθηκαν τα ίδια δικαιώματα με τους ετερόφυλους, χωρίς περιορισμούς.\nUnslpash/ Square Lab\nΕτοίμασε βαλίτσα, κλείσε εισιτήρια και έφυγες για gay friendly ταξιδάκι!\nTags : LGBTQI+Travel\nΚατερίνα Ταλιαδούρου 27 June 2021\nΠώς να προγραμματίσεις τη μέρα σου ώστε να έχεις την βέλτιστη παραγωγικότητα


ΓΝΩΜΗ ΚΙΛΚΙΣ ΠΑΙΟΝΙΑΣ: "Το ποντιακό ζήτημα δεν είναι “λεία” για πολιτικάντηδες"\nκαι τις κινήσεις που επιλέγονται από συγκεκριμένες πλευρές. Όμως, δεν είναι η ώρα για αυτές τις συζητήσεις. Τώρα, προέχει να στείλουμε το μήνυμα, ότι\nΗ ΙΣΤΟΡΙΑ ΔΕΝ ΠΑΡΑΓΡΑΦΕΤΑΙ ΟΥΤΕ ΠΑΡΑΧΑΡΑΣΣΕΤΑΙ, επειδή “κάποιος” υπουργός θέλησε να δημοσιοποιήσει “κάποια” ... προσωπική του άποψη.\nΚαλούμε όλους τους φίλους, τις φίλες και τους συμπολίτες μας, σε ένδειξη καταδίκης των όσων ισχυρίζεται ο κ. Υπουργός παιδείας, αλλά και σε ένδειξη συμπαράστασης και αλληλεγγύης στους δοκιμαζόμενους πρόσφυγες, ,που εγκαταλείπουν τις εμπόλεμες ζώνες στις πατρίδες τους και μεταφέρονται κάτω από δύσκολες συνθήκες, με την ελπίδα σωτηρίας, από εμπόρους ψυχών, στα νησιά της πατρίδας μας, αφήνοντας φόρο αίματος τα άψυχα σώματα των παιδιών τους στα παγωμένα νερά του Αιγαίου, την Κυριακή 8 Νοεμβρίου από ώρα, 11.00π.μ. -3.00μ.μ, μπροστά στο άγαλμα της Ποντιακής Γενοκτονίας στην πλατεία Αγίας Σοφίας ,να καταθέσουν τρόφιμα, ρουχισμό και φάρμακα.


tsomokou – Μ.Μ.Ε-Μέσα Μαθητικής Έκφρασης\nΠροσοχή: ΟΧΙ στο παιχνίδι Blue Whale\nΔημοσιεύθηκε στην 18 Μαΐου 2017 18 Μαΐου 2017 από tsomokou\nΠροσοχή, μην κατεβάσετε και μην παρασυρθείτε από αυτό το παιχνίδι. Αν υποψιαστείτε ότι κάποιος έχει εμπλακεί με αυτό επικοινωνήστε με την Υπηρεσία Δίωξης Ηλεκτρονικού Εγκλήματος στον αριθμό 11188 Cyberalert.\nΔείτε την παρουσίαση για να ενημερωθείτε.\nΤρόποι καλής συμπεριφοράς στο Διαδίκτυο – Network Etiquette\nΔημοσιεύθηκε στην 18 Μαΐου 2017 από tsomokou\nΔημοσιεύθηκε στην 7 Μαρτίου 2017 από tsomokou\nΟι μαθητές της Α τάξης θέλουν να ασχοληθούν με αυτό το ιστολόγιο.\nΤα περιοδικά της Β” Τάξης, σχ. έτος 2012 – 13\nΔημοσιεύθηκε στην 17 Ιουνίου 2013 19 Ιουνίου 2013 από tsomokou\nΚάθε τμήμα της Β’ Τάξης μας, εκπόνησε φέτος το δικό του περιοδικό στο οποίο παρουσιάζονται οι πιο σημαντικές εορτές σε όλη τη διάρκεια του έτους.\nΤα τεύχη μπορείτε να τα διαβάσετε παρακάτω:


Διαδικτυακό σεμινάριο: Κρίσεις πανικού. Πρόβλημα ή δώρο; | KΕ.ΘΕ.ΣΥ\n« Όλα τα Σεμινάρια\nΑυτή η σεμινάριο έχει τελειώσει.\nΜάιος 31 | 18:30 - 21:30\n« Τεχνικές Αντιμετώπισης Μαθησιακών Δυσκολιών & ΔΕΠΥ\nΚΑΤΑΘΛΙΨΗ: Η ΝΟΣΟΣ ΤΟΥ 21ου ΑΙΩΝΑ »\nΕάν πραγματικά επιθυμείς να κάνεις μια αναδρομή της ζωής σου, να κοιτάξεις τον χρόνο πίσω, να ανακαλύψεις και να αναγνωρίσεις τις άπειρες δυνατότητές σου και παράλληλα να πάρεις νέα εφόδια και δώρα για τον υπόλοιπο δρόμο σου, τότε σε περιμένουμε σε αυτό το σεμινάριο!\nΕάν είσαι από εκείνους που θεωρούν πως κάθε πρόβλημα, φέρνει και ένα Δώρο, μια νέα ευκαιρία, τότε έλα να αναλύσουμε μαζί αυτό το πρόβλημα και μαζί να πάρουμε το Δώρο που μας φέρνει!\nΜε νέα γνώση και κατανόηση, θα δεις πως κάθε νέα αρχή και κάθε νέος στόχος υποστηρίζεται από τη μεγάλη δυναμική που έχεις αποκομίσει μέχρι σήμερα και πως είναι αδύνατον να αποτύχεις, όσο είσαι συνδεδεμένους με αυτό που πραγματικά είσαι.\nΜε τα ταλέντα, τις γνώσεις, τη δύναμη και τις αδυναμίες σου…\nΚαι όλα αυτά είναι, που θα σφίξεις στην αγκαλιά σου και θα τα καλωσορίσεις με αγάπη γιατί ακριβώς είναι δικά σου και όλα αυτά είσαι εσύ!\nΠάψε να περιμένεις να συμβεί…. έλα μαζί μας και δημιούργησε το!\n*Τι θέλει να μας πει;\n*Τι χρειάζεται να αλλάξουμε;\n*Κάπου εκεί μέσα, υπάρχει ένα μήνυμα για εμάς.\n*Μήπως πάντα ήθελες να φύγεις από τον γάμο σου, αλλά ποτέ δεν είχες την δύναμη να το κάνεις;\n*Μήπως ποτέ δεν κατάφερες να ανεξαρτητοποιηθείς από την οικογένεια σου, γιατί όλοι εξαρτώνται ψυχικά και οικονομικά από σένα;\n*Μήπως αρνείσαι να μεγαλώσεις και μέσα από τις κρίσεις πανικού παραμένεις παιδί χωρίς ευθύνες, αφήνοντας τους άλλους να σε φροντίζουν;\n*Μήπως πάλι, έφτασες σε μια ηλικία που συνειδητοποιείς πως ένα μεγάλο μέρος της ζωής σου πέρασε και έφυγε μέσα από τα χέρια σου;\nΌ,τι και αν πραγματικά συμβαίνει, κοίταξε το κατάματα αντί να το κουκουλώνεις.\nΣε αυτό το σεμινάριο λοιπόν θα μάθουμε πως η κρίση πανικού είναι ένας τρόπος του σώματος σου να εκφράσει εκείνο που νιώθει η ψυχή σου, ώστε να μην το μεταμορφώσει σε κάποια ασθένεια. Επίσης θα μάθουμε πως να μην την αποφεύγουμε, αντιθέτως να την κοιτάζουμε κατάματα, να μπαίνουμε μέσα της και να παίρνουμε τα δώρα της.\nΚόστος 30 ευρώ\nΕΘΝΙΚΗ IBAN:GR 6501104160000041634239721\nALPHA BANK IBAN: GR\nΔΙΚΑΙΟΥΧΟΣ ΓΕΡΟΝΤΗ ΑΝΔΡΙΑΝΑ\nΚατά την κατάθεσή σας παρακαλούμε εισάγετε , όνομα, επίθετο, τίτλο σεμιναρίου και κατόπιν πληρωμής, μας αποστέλλετε με email την απόδειξη για άμεση κατοχύρωση της θέσης σας στο info@kethesy.gr.\nΤο Κέντρο Δια Βίου Μάθησης “ΚΕ.ΘΕ.ΣΥ.” είναι αδειοδοτημένο από τον Ε.Ο.Π.Π.Ε.Π., επίσημο φορέα του Υπουργείου Παιδείας (Κωδικός αδείας: Α.Π. ΕΟΠΠΕΠ: 56557 / 2017), πιστοποιημένο από την BACP (British Association for Counselling and Psychotherapy) και συνεργάτης του NOCN, του μεγαλύτερου Βρετανικού Φορέα Πιστοποίησης, για το τριετές εκπαιδευτικό πρόγραμμα σπουδών ψυχολογίας.\nΣε όλα τα σεμινάρια χορηγείται Βεβαίωση Παρακολούθησης ΚΕ.ΔΙ.ΒΙ.Μ. 1 (με την πιστοποίηση του Ε.Ο.Π.Π.Ε.Π.\nΞεκίνησα τις σπουδές μου στον τομέα της Ψυχολογίας στο University of Bedfordshire της Αγγλίας και συνέχισα στο South Eastern College στην Ελλάδα.


Το… λίφτινγκ της Ομόνοιας και τα διαπιστευτήρια... | Reporter Cyprus | Ποδόσφαιρο Κύπρος\nΠάει καιρός να δούμε τόσο αλλαγμένη, προς το καλύτερο, εικόνα από πλευράς της Ομόνοιας. Το δείγμα μπορεί να είναι μικρό, όμως είναι απόλυτα αντιπροσωπευτικό για τη νέα ομάδα που δημιουργεί ο Χένινγκ Μπεργκ.\nΧθες, κόντρα στην ΑΕΚ, η ομάδα της Λευκωσίας στάθηκε, και με το παραπάνω, στο ύψος των περιστάσεων του παιχνιδιού, με τους ποδοσφαιριστές των πρασίνων να δημιουργούν αρκετές προϋποθέσεις για να σκοράρουν. Επέδειξαν ταχύτητα και γρήγορο τρόπο σκέψης στις ενέργειές τους, πέτυχαν δύο πολύ όμορφα γκολ, σε δημιουργία και εκτέλεση με πανομοιότυπο τρόπο, ενώ γενικότερα έπαιξαν ωραίο και συνδυαστικό ποδόσφαιρο, σε μια πολύ δύσκολη έδρα.\nΟ Νορβηγός κόουτς της λευκωσιάτικης ομάδας, δήλωσε πολύ ευχαριστημένος για την εικόνα που παρουσιάζει, μέχρι στιγμής, η Ομόνοια στον αγωνιστικό χώρο, κάτι για το οποίο θα έλεγε κανείς, πως δεν έχει και άδικο.\nΗ Ομόνοια, την φετινή σεζόν, διαθέτει ποιότητα, με έμπειρους ποδοσφαιριστές, ενώ είναι ένα σύνολο με ομοιογένεια και ξεκάθαρο στόχο μέσα στο γήπεδο.\nΤο μόνο σίγουρο, είναι πως ο χρόνος είναι σύμμαχος της ομάδας, η οποία καλείται να δείξει βελτίωση και συνέπεια ενόψει της πολύ δύσκολης συνέχειας.\nΟ Μπεργκ γνωρίζει καλύτερα από τον καθένα τις απαιτήσεις μιας τόσο μεγάλης ομάδας και το τι χρειάζεται αυτή για να πετύχει. Τα υπόλοιπα εντός αγωνιστικού χώρου...\nΦέτος, όντως, η Ομόνοια είναι αλλιώς...\nΤζιοβάνη σε Παπασταύρου: Εάν καταφέρεις να δαμάσεις τα τέρατα που ρουφούν το αίμαΈνταση στην Αρένα με... πυροσβέστη τον Καραπατάκη


Επιδημία ύπνου - μυστήριο σε χωριό του Καζακστάν - ΝΕΑ Τηλεόραση Κρήτης\nΕπιδημία ύπνου – μυστήριο σε χωριό του Καζακστάν\n20 Μαρ 2015 10.20\nΕδώ και περίπου δύο χρόνια μια «επιδημία ύπνου» θερίζει τους κατοίκους ενός χωριού του Καζακστάν, βυθίζοντας αρκετούς από αυτούς ακόμη και για εβδομάδες σε ένα απροσδιόριστο κώμα.\nΗ παράξενη «ασθένεια» έχει προκαλέσει το ενδιαφέρον των διεθνών μέσων ενημέρωσης αλλά και της παγκόσμιας επιστημονικής κοινότητας.\nΗ καθημερινότητα των κατοίκων του Καλάτσι, που απέχει περίπου 350 χιλιόμετρα από την πρωτεύουσα του Καζακστάν, Αστανα, εδώ και περίπου δύο χρόνια έχει διαταραχθεί πλήρως, καθώς οι «νοσούντες» πέφτουν εντελώς ξαφνικά σε βαθύ ύπνο, ενώ αυτή η κατάστασή τους προκαλεί και άλλα συμπτώματα εξουθένωσης, όπως ζαλάδες, ναυτία, έντονους πονοκεφάλους και απώλεια μνήμης.\nΑπό την άνοιξη του 2013, που ο πρώτος κάτοικος έπεσε σε αυτόν τον παράξενο λήθαργο, έχουν σημειωθεί άλλα 151 περιστατικά, πολλά από τα οποία ανά διαστήματα ξαναβυθίζονται σε αυτόν. Οι τελευταίες δύο τέτοιες περιπτώσεις καταγράφηκαν την 1η Μαρτίου.\nΟπως είναι αναμενόμενο, οι «ασθενείς» έχουν μεταφερθεί πλειστάκις στα νοσοκομεία για εξετάσεις, χωρίς όμως οι ειδικοί να μπορούν να εντοπίσουν κάτι που θα τους βοηθούσε να εξηγήσουν το φαινόμενο.\nΕπιστήμονες, με εντολή της κυβέρνησης, έχουν σπεύσει στην περιοχή και έχουν κάνει μετρήσεις για τα επίπεδα ραδιενέργειας, μονοξειδίου του άνθρακα, για ραδόνιο και για βαρέα μέταλλα στο νερό, που θα μπορούσαν ίσως να είχαν κάποια επίδραση επάνω στους κατοίκους της πόλης. Κανένα στοιχείο δεν έχει προκύψει.\nΟι περίπου 20.000 μετρήσεις και τεστ δεν έγιναν τυχαία, καθώς στην περιοχή τα χρόνια της Σοβιετικής Ενωσης λειτουργούσε ορυχείο εξόρυξης ουρανίου, το οποίο όμως εδώ και χρόνια έχει εγκαταλειφθεί. Το παρατημένο ορυχείο Κρασνογκόρσκι βρίσκεται όντως κοντά στο χωριό, όμως το εντυπωσιακό είναι πως μεταξύ των οικογενειών των πρώην εργαζομένων σε αυτό δεν υπάρχει ούτε ένα κρούσμα από την «ασθένεια» και επίσης δεν υπάρχουν μαρτυρίες από τη σοβιετική εποχή, που να επιβεβαιώνουν ότι οι κάτοικοι υπέφεραν από την «ασθένεια του ύπνου».\nΤην υπόθεση έχει αναλάβει προσωπικά να διερευνήσει ο πρόεδρος της χώρας Νουρσουλτάν Ναζαρμπάγιεφ, ενώ ο πρωθυπουργός Καρίμ Μασίμοφ έχει δημιουργήσει ειδική επιτροπή για τον συντονισμό των ερευνών.\nΑπό την πλευρά της η δήμαρχος του Καλάτσι, Ασέλ Σαντβοκάσοβα, η οποία μάλιστα έχει νοσήσει, σε πρόσφατες δηλώσεις της ανέφερε: «Σχετικά με την ''ασθένεια του ύπνου'' δεν έχουμε ακόμη στα χέρια μας κάποια συγκεκριμένα αποτελέσματα. Μόλις αυτά υπάρξουν, οι κάτοικοι θα ενημερωθούν σχετικά».\nΟι Αρχές μεταξύ άλλων εξετάζουν το ενδεχόμενο να ξεκινήσουν την υποχρεωτική μετεγκατάσταση των κατοίκων. Οπως δήλωσε η δήμαρχος: «Πρέπει να ληφθούν κάποια μέτρα. Αυτή είναι μια καλή ευκαιρία για τους κατοίκους του χωριού μας να βρουν ένα νέο σπίτι και μια νέα δουλειά».\nΤο σχέδιο αυτό φαίνεται ότι έχει προχωρήσει, καθώς περίπου 100 κάτοικοι του χωριού έχουν μεταφερθεί σε άλλες περιοχές του νομού της Ακμολα (όπου βρίσκεται το Καλάτσι), όμως στο χωριό παραμένουν άλλοι 425 κάτοικοι, πολλοί από τους οποίους αρνούνται να αφήσουν τα σπίτια τους.


Ανύπαρκτο το Κράτος: Σε χρεωκοπία οδηγείται ο ΟΚΑΝΑ\tΣυντάκτης:\tΓ. Καρακατσάνης\t11 Μαρτίου 2009\tΓια ακόμη μία φορά αποδεικνύεται στην πράξη πόσο ανεπαρκείς είναι αυτοί που έχουν αναλάβει την διακυβέρνηση της χώρας. Σύμφωνα με δημοσίευμα του TVXS.gr, περισσότερα από 70 κέντρα πρόληψης του ΟΚΑΝΑ (Οργανισμός Κατά των Ναρκωτικών) κινδυνεύουν άμεσα με χρεοκοπία, εξαιτίας οφειλών της πολιτείας, που ανέρχονται σε 14 εκατομμύρια ευρώ!\nΕτικέτεςΕλλάδακυβέρνησηναρκωτικάΟΚΑΝΑΚατηγορίεςΥγεία\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΠάρκο Πατησίων και Κύπρου: Οι κάτοικοι είμαστε ακόμα εκεί!\tΣυντάκτης:\tΓ. Καρακατσάνης\t-\nΜαρ 11, 2009\tΝΕΟΤ. ΕΙΔΗΣΗ\tΗ λίστα με τους πιθανούς στόχους της Τρομοκρατίας\tΣυντάκτης:\tΓ. Καρακατσάνης\t-


Στου Μανώλη την ταβέρνα...\nΉ μικρός μικρός παντρέψου…. | The Boss\n«...έπεσε μια τουφεκιά, ΜΠΑΜ!». Αυτή η τουφεκιά πρέπει να έχει ακουστεί μέσα στο κεφάλι μου ... ένα εκατομμύριο, εκατόν μια χιλιάδες, εκατόν μια και δέκα –που έλεγε και ο Χορν- φορές. Αφού πιστεύω ότι αν πάω ποτέ σε αυτή την ταβέρνα, θα παραγγείλω «μια σκάγια χωρίς κρεμμύδι» και «μια σκέτο από σφαίρες».\nΕίναι αλήθεια πως τα πιτσιρίκια όταν αρχίσουν να μιλάνε, τρώνε κάτι κολλήματα με τραγούδια που δεν περιγράφονται. Άλλωστε η ικανότητα αποστήθισης που έχουν, είναι απίστευτη. Και την Ιλιάδα αν θέλουν, την μαθαίνουν απ' έξω.\nΗ δικιά μου λοιπόν, έχει ένα ρεπερτόριο στου οποίου την κορυφή, ο Μανώλης και η ταβέρνα του δεσπόζουν ηγεμονικά. Εναλλάσσονται πολλά τραγούδια μεν, αλλά όταν θέλουμε να φορτσάρουμε αρχίζουν οι τουφεκιές και να σου λαμπόγιαλο η ταβέρνα. Τώρα τελευταία της αρέσει και η πιο αστεία διασκευή που της προσέφερα, στην οποία αντικατέστησα τον στίχο «και χυθήκαν τα κρασιά» με το «και του πέσαν τα βρακιά». Και πώς να μην του πέσουν τα βρακιά του Μανώλη από τον φόβο του, αφού η γυναίκα του τον περιμένει με τον πλάστη για τη ζημιά που έγινε στο μαγαζί...\nΤέλος πάντων, τραγουδώντας η μικρή, έρχεται κοντά με διάφορες εκφάνσεις της ελληνικής παράδοσης και ιστορίας. Θέλει για παράδειγμα να μάθει για την ανατροφή ζώων στην επαρχία; Ο μπάρμπα Μπρίλιος και ο γάλος του εξηγεί πώς ανατρέφεις ένα ζωντανό, μέχρι να σε φάει. Βέβαια στη εποχή μας θα του έδινε μόνο φρυγανιές, οπότε θα γλίτωνε την ανθρωποφαγία αλλά αυτό δεν έχει καμία σημασία. Είναι σαφής η παραπομπή του μπάρμπα Μπρίλου στον μύθο του Διομήδη που τον φάγανε τα άλογα του. Ε, εκείνον τον έφαγε ένας γάλος, εκεί θα κολλήσουμε τώρα?\nΘέλει η μικρή να μάθει για το ιερόν μυστήριον του γάμου; Έλα βρε Χαραλάμπη να σε παντρέψουμε! Έτσι μαθαίνουν τα κοριτσάκια ότι «με το ζόρι παντρειά» δεν γίνεται για τα αγοράκια. Σου λέει, μάθε εσύ το τραγούδι τώρα και όταν ερθει η ώρα να πεις στον καλό σου για γάμο, πες το σιγά σιγά, μην τον πολυτσινάς!\nΤο κορυφαίο όλων δε, που μαθαίνει τα παιδιά τι πάει να πει μίζα, κονόμα και λοιπά και το κυριότερο ότι αυτό είναι κατακριτέο, είναι ο «Φαταούλας». Ντροπή σου Φαταούλα λέει το τραγούδι! Μην τα θες όλα δικά σου! Ιπποποταμάκι να χαμογελάς!\nΕίναι αναρίθμητα τα τραγούδια αλλά η βασική ιδέα είναι μια: έχουν πάντα κάποια στόχευση, κάποια ιστορία, κάποιο υπόγειο μήνυμα. Ο πιθανός αντίλογος θα ήταν πως όλα αυτά τα τραγούδια είναι απλώς αθώα και ανώδυνα, αλλά ειλικρινά δεν μπορώ να φανταστώ τίποτε πιο τραυματικό για έναν παιδάκι από το να μαθαίνει ότι έναν φουκαρά μπάρμπα στο χωριό τον έφαγε ολόκληρο μια αρσενικιά γαλοπούλα!\nΤο μόνο μου πρόβλημα με τα τραγούδια αυτά, είναι ότι πρέπει να καταλαβαίνει το παιδί ότι δεν είναι όλες οι ώρες για νταούλια και βιολιά. Τις προάλλες, είχα χάσει τα γυαλιά ηλίου μου. Κοιτάζω από δω, κοιτάζω από κει, τίποτε. Θα τα χει πάρει η μικρή σκέφτηκα. Πάω και την βρίσκω στην κρεβατοκάμαρά μας να κάνει τραμπολίνο στο κρεβάτι μας.\n- Δε μου λες κουκλίτσα μου, να σε ρωτήσω κάτι?\n- ........ (μπόινκ, μπόινκ το κρεβάτι)\n- Έχω μια δυο μέρες να βρω τα γυαλιά ηλίου μου.\n- .......(μπόινκ, μπόινκ το κρεβάτι)\n- Κάτσε βρε αγάπη μου να σου πω....\nΤην κατεβάζω κάτω.\n- Μήπως έχεις πάρει τα γυαλιά του μπαμπά?\nΟπα λέω εδώ είμαστε, κάτσε τώρα, μήπως και μας πει.\n- Και θυμάσαι που τα άφησες?\n- Πού τα εχεις αφήσει?\n- «Στου Μανώληηηη την ταβέρνααααα....»


Σιδηροδρομικά Νέα: Γιατί οι σιδηροδρομικές γραμμές έχουν αυτό το εύρος;\nΗ απόσταση ανάμεσα στις δύο ράγες των σιδηροδρομικών γραμμών στις ΗΠΑ είναι 4 πόδια και 8,5 ίντσες (143,5 cm). Μάλλον παράξενος αριθμός. Γιατί άραγε έχει επιλεγεί το συγκεκριμένο διάκενο;\nΔιότι ο σιδηρόδρομος στις ΗΠΑ κατασκευάστηκε με τον τρόπο που είχε κατασκευαστεί ο σιδηρόδρομος στην Αγγλία, από Αγγλους μηχανικούς που μετανάστευσαν, και οι οποίοι θεώρησαν ότι θα ήταν καλή σκέψη, επειδή θα επέτρεπε να χρησιμοποιηθούν υπάρχουσες ατμομηχανές από την Αγγλία.\nΚαι τότε, γιατί οι Αγγλοι κατασκεύασαν τις ατμομηχανές τους έτσι; Διότι οι πρώτες σιδηροδρομικές γραμμές κατασκευάστηκαν από τους ίδιους μηχανικούς που κατασκεύαζαν τραμ, στο οποίο χρησιμοποιούσαν ήδη το συγκεκριμένο διάκενο.\nKαι γιατί αυτό το διάκενο στο τραμ; Διότι οι κατασκευαστές του τραμ ήταν και κατασκευαστές αμαξών, που χρησιμοποιούσαν τα ίδια εργαλεία και τις ίδιες μεθόδους.\nΚαι γιατί οι άμαξες έχουν αυτό το διάκενο; Διότι, παντού στην Ευρώπη, και στην Αγγλία, οι δρόμοι είχαν λούκια για τους τροχούς των αμαξών και ένα διαφορετικό διάκενο θα προκαλούσε διαρκώς βλάβες στους άξονες.\nΚαι γιατί τα λούκια απέχουν τόσο μεταξύ τους; Διότι οι πρώτες μεγάλες οδοί στην Ευρώπη είχαν κατασκευαστεί από τους Ρωμαίους, με σκοπό να μετακινούνται εύκολα οι λεγεώνες τους. Οι πρώτες άμαξες ήταν οι πολεμικές άμαξες των Ρωμαίων. Οι άμαξες αυτές ήταν ιππήλατες: τις τραβούσαν δύο άλογα, τα οποία κάλπαζαν δίπλα-δίπλα και έπρεπε να απέχουν μεταξύ τους, ούτως ώστε το ένα άλογο να μην ενοχλεί το άλλο κατά τον καλπασμό. Προκειμένου να εξασφαλίζεται η σταθερότητα της άμαξας, οι τροχοί δεν έπρεπε να είναι ευθυγραμμισμένοι με τα ίχνη των αλόγων, ενώ δεν έπρεπε να είναι και πολύ απομακρυσμένοι, έτσι ώστε να αποτρέπονται τα ατυχήματα κατά την διασταύρωση δύο αμαξών στην ίδια οδό.\nΙδού λοιπόν η απάντηση στο αρχικό μας ερώτημα! Το διάκενο στις ράγες των Αμερικανικών σιδηροδρόμων εξηγείται, αφού 2.000 χρόνια νωρίτερα, σε μιαν άλλη ήπειρο, οι ρωμαϊκές άμαξες κατασκευάζονταν ανάλογα με το φάρδος που έχουν τα καπούλια δύο αλόγων.\nΚαι τώρα, το κερασάκι στην τούρτα: Υπάρχει και μια προέκταση αυτής της ιστορίας με το διάκενο στις ράγες και τα καπούλια των αλόγων. Αν δει κανείς το Αμερικανικό διαστημικό λεωφορείο στην εξέδρα εκτόξευσής του,μπορεί να παρατηρήσει δύο πλευρικές δεξαμενές καυσίμων που είναι στηριγμένες εκατέρωθεν της κεντρικής δεξαμενής. Η εταιρεία Thiokol κατασκευάζει αυτές τις δεξαμενές στο εργοστάσιό της στην Γιούτα. Θα ήθελαν να τις κάνουν μεγαλύτερες, αλλά οι δεξαμενές αποστέλλονται σιδηροδρομικώς στο σημείο εκτόξευσης. Η σιδηροδρομική γραμμή μεταξύ του εργοστασίου και του Ακρωτηρίου Κανάβεραλ περνά από μια σήραγγα, κάτω από τα Βραχώδη Όρη. Αυτή η σήραγγα περιορίζει το μέγεθος των δεξαμενών στο πλάτος που έχουν τα καπούλια δύο αλόγων. Έτσι, το πλέον εξελιγμένο μεταφορικό μέσον του κόσμου, το διαστημικό λεωφορείο, εξαρτάται από το φάρδος των οπισθίων του αλόγου. Οι τεχνικές προδιαγραφές και η γραφειοκρατία είναι αθάνατες!\nΕπομένως, την επόμενη φορά που θα βρεθείτε να κρατάτε στα χέρια σας παράξενες προδιαγραφές και θα αναρωτιέστε ποια οπίσθια τις επινόησαν, θα έχετε θέσει το σωστό ερώτημα...\nΑναρτήθηκε από Σιδηροδρομικά Νέα στις 9:49 π.μ.


ΕΚΤΑΚΤΟ- ΣΑΛΟΣ / Το Πατριαρχείο Μόσχας ανακηρύσσει Σχισματικό τον Βαρθολομαίο. Διακόπτει την ευχαριστιακή κοινωνία με το Οικουμενικό Πατριαρχείο. – dimpenews.com\n11/10/2018 12/10/2018 stilprofBαρθολομαίος, σχίσμα, Ουκρανία, Οικουμενικό πατριαρχείο, Πατριαρχείο Μόσχας, Ρωσία, Φιλάρετος\nPrécédent Article précédent : Η ορθοδοξία υποβαθμίζεται επήλθε Διάσπαση. To Mέγα Σχίσμα στην Ορθόδοξη Εκκλησία συντελέστηκε…..Το Φανάρι με νέα του Συνοδική Απόφαση δεσμεύεται να παραχωρήσει Αυτοκεφαλία στο Σχισματικό Πατριαρχείο Κιέβου και ν΄αποκαταστήσει σε κανονικότητα τον ψευδο-πατριάρχη Κιέβου Φιλάρετο….Οι εξελίξεις θα είναι ραγδαίες για οριστική ρήξη Μόσχας – Οικουμενικού.\nSuivant Article Suivant: Mητροπολίτης Ιλαρίωνας: παράνομη και προειλημμένη η απόφαση του Οικουμενικού. Παραβιάστηκαν οι κανόνες της Εκκλησίας, η Ενότητα διερράγη.